text:
Nos ta yegando na e recta final pa cu campaña electoral 2021. Otro siman Aruba mester sali y vota pa e candidato di nan escogencia. Sra Jennifer Arends- Reyes a sa di ricibi e apoyo masal for di comunidad yegando asina hopi di serca pa scucha e dolor y e preocupacion cu ta bibando bao di nos hendenan.
Un politico hoben cu ya caba tin 8 aña di experencia den Parlamento di Aruba cu tin e grito di e pueblo na su curason. Un politico cu ta duna su votadornan e voz den Parlamento y cu a bin ta lucha pa varios cambio via mocion y cu awe ta contento di waknan realisa danki na su trabao, perseverancia y esfuerso.
E trabao no a caba ainda, Jennifer tin turismo hopi na pecho y ta cla pa sigui traha y lucha pa un mihor bienestar economico pa Aruba. Turismo ta e pilar economico di Aruba, cu durante pandemia ta e sector cu mas a sufri y cu tabata tin recorte di trabao.
Pero netamente ta turismo ta e sector cu lo percura pa Aruba lanta bek riba su pia. Jennifer kier trece Turismo bek riba un mihor nivel cu e tabata percurando asina un mihor trato, cuido y ‘upgrading’ pa tur esnan cu ta traha den e sector aki.
Aruba merece un turismo di calidad halto cu e aspecto ecologico y mas cu claro manteniendo e autenticidad di Aruba. Kiko ta identifica Aruba su Turismo? Nos hendenan, pesey Jennifer su compromiso pa cu Turismo ta nos hendenan.
“Turismo Ta Nos”, un campaña cu Jennifer a start sali cune pa trece un cambio den e actitud di nos hendenan cu ta trahando den e sector aki, esnan cu a sufri durante e pandemia pero cu awor ta dispuesto pa duna nos bishitantenan lo mihor di Aruba.
“Turismo Ta AMI”: Un dicho cu mester identifica cada un di nos trahando riba Aruba pa sigui duna e bon servicio cu nos ta reconoci pe, e amabilidad cu semper a destaca den nos hendenan, e cordialidad cu ta biba den nos, esaki ta identifica tur esnan cu ta traha den e sector aki.
E plan ta pa trece mas linea crucero cu lazonan estrecho y exclusivo pa cu Aruba. E proyecto di Port City mester wak luz di dia, esaki lo percurpa pa reactiva y optimalisa mas aun nos economia.
Mester percura pa Aruba sigui cumpli cu leynan internacional di seguridad pa aviacion y trafico maritimo, igual continua na cumpli cu e standardnan di ICAO pa aviacion civil.
Como Presidente di Comision di Turismo pa Parlamento di Aruba, Jennifer a hasi di mantene relacionnan importante cu partnersnan den turismo tanto nacional como riba nivel internacional.
E escogencia ta den bo man. Si bo tin turismo y nos pilar economico na pecho, no duda mas y duna bo sosten na un parlamentario hoben, cu experiencia y profesional: Jennifer Arends-Reyes #11 riba e lista berde di AVP. Corda cu turismo ta den bo man, Turismo Ta NOS!


c: text/html

text:
ORANJESTAD,Aruba
Loke cu a sosode cu macuarima school na st Cruz ta un situacion inaceptabel. Sinembaro por bisa cu Aruba a pone man hunto unda cu varios persona a bin yuda y tambe diferente comerciantenan a aporta pa yuda pa e scol. Glitz Casino tambe a mira e nesesidad di aporta y contrubui na educacion di Aruba pa asina yuda e scol recupera su klas nan bek pa asina e muchanan por bolbe nan scol mas pronto cu ta posibel. Director di Macuarima School a keda masha contento cu e donacion di Glitz Casino.

robotstxt: allowed

filter: keep


text:
Cu asombro, y sinceramente cu hopi berguensa, mi a tuma nota di e actitud di partido AVP y su lider sr. Mike Eman relaciona cu e entregamento di lista.
Conseho Electoral, mescos cu cada eleccion, hasiendo uso di e espacio cu ley ta dun’e, a stipula e orario cu cada partido politico lo entrega su lista. Mescos cu cada eleccion, algun partido ta content cu e orario, mientras otro partido no ta contento cu e orario. Sinembargo, tur partido politico den pasado a cumpli cu e stipulacionnan di Conseho Electoral.
Conseho Electoral ta stipula diferente orario pa asina e entregamento di lista bai na forma ordena. Den cada pais autoridadnan electoral ta trata di organisa e eleccion mas ordena y civico cu ta posibel, y ta pa e motibo ey cu partido MEP ta sostene Conseho Electoral den esaki.
MEP mester entrega e lista entre 1.30 y 2.00 pm, y nos ta hasiendo tur preparacion pa nos yega Censo (Stadhuis) 1.30 pa duna Conseho Electoral tempo pa revisa e lista dentro di e tempo stipula.
Mi ta lamenta profundamente cu net sr. Mike Eman cu ainda ta minister presidente di nos pais, y cu ta lider di e partido cu tabata esun mas grandi eleccion anterior, ta demostra un actitud di desobediencia y rebeldia infantil, cu no ta beneficia Aruba, ni su partido. Di e minister presidente di nos pais, alabes esun encarga cu mantene orden publico, nos pueblo a spera net contrario.
Aruba lo sali mihor beneficia si tur partido tene su mes na e reglanan di Conseho Electoral, y ta pa e motibo ey mi ta hasi un apelacion fuerte riba sr. Mike Eman, y riba partido AVP pa recapacita y atene su mes na reglanan stipula pa Conseho Electoral y entrega e lista di AVP 10.30 am.
Ban demosta seriedad y responsabilidad, y ban evita confrontacion inecesario den e eleccion aki. Ban mustra mundo henter, pero sigur Reino Hulandes, cu Aruba por carga su responsabilidad democratico y electoral na forma madura, manera ta wordo spera di un pais autonomo pa 31 aña.
Atentamente
Evelyn Wever-Croes
Lider di MEP


text:
Protest a tuma su inspiracion principal e aña aki pa su coleccion di homber, di un di e tendencianan mas impactante di e zomer aki, “Summertime Carnival”. Hasta e coleccion Dior 2019 a exhibi un ‘big-top’: Esaki ta un jamboree alegre di estilo pa tur e sentidonan. Protest a haci referencia na neon signs y tipografia estilo di circo. Enfocando riba e parti intenso di carnaval tambe cu: tattoo y luznan briyante.
Neon a inspira un grupo di diseño briyante riba basenan scur cu detayenan di neon cu ta combina. E serie aki yama ‘Gradient neon’ y ta presenta prints di palo di coco, formanan geometrico y strepi. Manera e t-shirt Collin y nan short pa beach Bogo. E ta un berdadero estilo di festival, cu un serie di diseño basa riba e clasico camisa hawaiana retro, un look cu ta lanta cabes cada zomer. Nan a combina print di blachi y flor cu tokenan dibertido. E short pa beach The Bonzo tin print di blachi tropical, cu un ‘hula dancer’ hinca den e mescla.
Finalmente, incorporando e filosofía clave di Protest cu ta pa semper ta cla pa nabega, nan a presenta e short “Nogo” cu ta super cool. Nan ta innova pa trece articulonan unico e temporada aki, y sigur lo encanta e idea pa tin un pida paña cu ta confortabel tanto pa sali casualmente como pa surf. Y loke ta top di e linea di Protest ta, cu nan ta seca super rapido, kiermen ora e olanan baha no lo stroba e surfista pa sinta chill na un bar riba beach.


text: Diaranzon atardi laat a drenta informe di cu un persona lo a pone fin na su bida den un cuarto na un cas na Siribana, mesora a dirigi tanto polis como ambulans na e sitio. Na yegada di e patruya a bin encontra e curpa colga den un cuarto patras di e cas y a bati alarma pidiendo presencia di tur autoridad competente. Na yegada di e ambulans a nota cu ya nada por a ser haci y a pidi pa un dokter presenta. Tambe a pidi pa slachtofferhulp presenta. Pa 7:40 pm dokter Texier a constata morto di Jeanrald N. Geerman naci na Aruba 7 di mei 1990. Na famianan di e fayecido ta bay nos mas sincero palabranan di condolencia.


text:
Bakuna kontra HPV ta un echo !
Bakuna kontra HPV ta un echo !
Durante aña eskolar 2022-2023 lo kuminsá bakuna kontra HPV, esaki a keda anunsiá riba e página di facebook di Ministerio di Salubridat, Medio Ambiente i Naturalesa.
Komo Parlamentario mi ta sumamente kontentu di por a tuma nota di esaki i ta parti di e desaroyo aki. E motibu pa esaki ta ku huntu ku HPV tèst, esaki ta un stap den e direkshon di por baha sifranan di kanser na boka di matris i otro tipo di kansernan di un forma signifikante. 33% di nos hende muhénan bou di e edat di 25 pa 35 aña tin e presensia di HPV den nan sistema. I ku e bakuna nos por redusí esaki. Ku tur e benefisio positivo ku esaki ta bai trese.
Awor ku komo pais nos ta bai kuminsá bakuná kontra HPV pa promé bia den historia di un forma strukturá, ta rekomendabel pa sigui fundashon Prevenshon su inisiativa pa bakuná komo ‘catch up’ e grupo di 10 pa 25 aña tambe. E grupo aki, apesar ku no a bakuna promé ku edat di adolesensia, lo por benefisiá di e bakuna. Esaki lo garantisá ku e grupo protehé dor di e bakuna ta bira mas grandi, ku mas chèns pa eliminá sierto malesanan manera frètnan genital. E aserkamentu, di bakuna un grupo mas grandi, por redusí tambe e kostonan di salubridat.
Ademas mi ta spera ku e proyekto di bakunashon ta keda kompañá ku un kampaña di informashon, pa konsientisá riba HPV i tur su konsekuensianan. Tur klase di éksito na e departamento di Salú Hubenil ku e trayekto aki.
Ana Maria Pauletta


text:
E konosementu di e its Pa esnan ku ta buska
Esnan ku ta buska ta Un relashon amoroso, amistad di Kariño òf simplemente nada no Mester di citesRegistra, colour di voto i Di poko menos den bo Ta e koredó elektróniko, demas, Un biaha sint di kartanan Ku projects ta konosí, hasi Amigunan òf hasi e gusta.
E konosementu di e its Pa esnan ku ta buska
Esnan ku ta buska ta Un relashon di amor, amor, Intenshon òf simplemente no ta Nada no tin ku ta papia.
Registra, colour di voto i Di poko menos den bo Ta e koredó elektróniko, demas, Un biaha sint di kartanan Ku projects ta konosí, hasi Amigunan òf hasi e gusta.
Nos lugá, ib pa Bo Ta e mihó amigu
Hañá di nobo amigunan di Kiev òf buska e amor Di henter su bidaRegistra, ta liber i ta fásil. Hasi e tempu pa transmishon Na e sitio ib hiba E úniko punto positivo.
Bon destinashon pa bo buska Den e di dos mitar
Dia di hende, muchanan Feite, Felis e hòmber. Dia di hende, pa bira, Danki na un muhé. di mas importante di e Famia den bida. Wak bo por ta un Bon dia, por ta, ma Tur anochi di e kas.


text:
Dr. Vis a splica cu tin diferente diabetes tipo 1 ‘nos yame ta tipo 1 pero bou di dje tin yen otro sub tipos ‘ agregando cu ta erfelijk tambe. Segun dr. Vis nan ta haci e grupo grandi pa por compronde cu mas facilidad kico ta pasando pero tin yen otro subtipos y tambe ta confirma cu Aruba ta haya hopi di nan.
Un di diferencia tambe den e tipo un ta cu di un dia pa otro e pancreas ta stop di funciona y produci insuline. “E por bin di un virus infectie cual e sistema inmuno ta ruim op e virus anto pa motibo cu ta asina activo a ruim op e virus di eilandjes van Langerhans causando cu no ta traha nada di insuline.”
Den e caso di ‘LADA’ cu ta cuminsa den mas laat, e ta bin den pashentnan cu tin 30 aña di edad. E pashent aki por ta flaco, bida normal pero lentamente ta haya sucu. E ta kere cu por ta diabetes tipo 2 pa motibo di edad pero no e por ta ‘LADA’ cu no ta produci insulin mes.
Tipo 1 diabetes teoreticamente ta bin cu edad for di chikito, tambe dr. Vis ta splica cu e pashent teoreticamente por nace cu ne. Locual kiermen e mucha for chikito mester injecta insuline paso si o e no por keda na bida.
Segun dr. Vis si e persona haya virus e chens ta mas grandi cu e ta pasa na un ‘kinderleeftijd’. E ta continua splica cu si wak un mucha malo, sin energia, henter ora ta tira riba cama, e ta cuminsa saca, tambe e ta hala rosea lihe y e ta pishi henter dia cu ta por causa uitdroging. Esey ta e simtomanan mas comun. Ora wak cu e mucha ta hopi malo mayornan ta hibe dibiaha dokter pa asina e diagnose ta mas cla.
Tipo 1 segun dr. Vis ta malesa cu ta bin dibiaha. Den e siman ey e mucha ta bira malo, stel diagnose y mester cuminsa tratamento inmediatamente.” El a agrega cu persona cu tipo 1 no mester bebe tablet. Solamente den caso manera ‘LADA’ e prome tratamento ta keda insuline aunke nan por uza metformine si tin resistencia si nan ta sobrepeso.
Un persona cu diabetes tipo 1 por tin un bida normal. E pashent por haci algun deporte pero mester ta pendiente cu tin momento mester mas sucu den spieren. Tambe e pashent tin cu ta pendiente di su dosis. Pashent tin cu come na tempo paso tampoco no por spuit insuline si no ta come.
Segun dr. Vis e pashent cu diabetes tipo 1 unda cu e bay mester tin e pen cu ne. “E por biba normal pero mester tene na cuenta cu e tin un malesa cu mester tratamento cerca di dje. E ta un responsabilidad grandi.”
Tambe a puntra dr. Vis mas o menos cuanto pashent na Aruba tin diabetes. Dr. Vis ta contesta cu mas o menos 20% di e comunidad di Aruba tin e malesa diabetes. E ta un suma grandi di poblacion di Aruba. E ta remarca cu e edad ta varia, mas o menos un 90% ta diabetes tipo 2. Un 5% pa 10% tin diabetes tipo 1.


text:
…Tur merkado importante a realisá sifranan positivo na yüni…
WILLEMSTAD – 8 di ougùstùs 2017 –Ofisina di Turismo di Kòrsou (CTB) ta raportá kresementu for di tur e merkadonan riba kual ta enfoká e esfuersonan di merkadeo. Hulanda, Alemania, Estado Unídos, Canada, Brazil, Colombia i Sürnam tur a presta bon durante yüni 2017. No opstante e resultado positivo di e merkadonan aki, luna di yüni a sera ku un bahada di 3%. Un total di 760 bishitante ménos a keda registrá na yüni kual a hiba na un total di 27.957 turista kompará ku 28.717 e mesun luna aña pasá. E bahada den kantidat di turista di estadia ta basá riba e echo ku e kantidat di turista for di Venezuela te ainda ta afektando e sifranan total. Un kaida di 46% a keda registrá na luna di yüni for di Venezuela. Aña pasá un total di 3.939 venezolano a bishitá nos pais miéntras e aña aki e kantidat total ta 2.113.
For di Europa a registrá un kresementu di 7% na yüni ku un total di 12.937 europeo ku a bishitá Kòrsou. Europa ta representá 46% di e total di turista risibí na luna di yüni. Hulanda a registrá 5% kresementu na yüni 2017. Un total di 10.175 turista hulandes a bishitá Kòrsou na yüni. For di Alemania e kresementu registrá ta 34%; na yüni un total di 1.489 turista di estadia a bishitá nos pais.
For di Nort Amérika por mira un kresementu di 8% na yüni 2017. Un total di 5.988 turista for di Nort Amérika a bishitá Kòrsou. Nort Amérika ta representá 21% di tur e turistanan ku a bishitá Kòrsou na luna di yüni. E kantidat di turista di estadia for di Estado Unídos a konosé un kresementu di 8% kompará ku aña pasá. Un total di 5.327 turista a keda registrá na yüni. E merkado di Estado Unídos ta aktualmente e di dos merkado ku ta produsiendo mas pa industria di turismo. Na komienso di aña e sifranan pa loke ta trata e merkado di Estado Unídos tabata tambaliá, finalmente ta mirando ku e merkado ta mustrando un resultado faborabel pa di dos luna konsekutivo. Canada a krese ku 8% na yüni 2017. Kòrsou a risibí 661 turista prosedente for di Canada na yüni.
E prestashon di Venezuela ta wantando e sifra total di bishitante abou. Un total di 17% ménos turista a keda registrá for di Sur Amérika. E merkadonan sekundario den Sur Amérika esta Brazil, Colombia i Sürnam a registrá kresementu di respektivamente 4%, 36% i 11% na yüni 2017.
Na luna di yüni tambe a nota sifranan faborabel pa loke ta trata kantidat di anochi pa bishitante. E trènt ku bishitantenan ta kedando mas largu a kontinuá. Turistanan a keda un averahe di 8.6 anochi na yüni. Aña pasá e kantidat averahe di anochi pa persona tabata 8.1. E kantidat di anochi ku e turista a keda riba nos pais na yüni 2017 a konosé un subida di 4%. Un total di 241.290 anochi a keda registrá kompará ku 232.564 na aña pasá.
Sifranan generá for di e modelo ‘Turistika’ ta mustra ku na luna di yüni, sektor di turismo a generá un impakto direkto di 63 mion florin. Aña pasá e impakto direkto tabata 59 mion florin. Turistanan prosedente for di Europa ta responsabel pa 31 mion florin. Nort Amérika, Sur Amérika i otro regionnan a generá respektivamente 14.1, 13.8 i 4.1 mion florin.
E relashon entre e kantidat di anochi pa persona i e kantidat di turista di estadia ta mustra ku maske a registrá ménos yegada di turista, e anochi pa kada persona ta mustra un resultado ménos negativo ora tuma nota di e impakto ekonómiko direkto for di industria di turismo.


text:
Sra. Lilly Prince a ricibi e medaya di merito for di Aruba One Happy Island Lions Club.
E medaya di merito di Lions Club International ta wordo otorga anualmente na un persona of organisacion den nos comunidad cu a destaca y ta aporta na bienestar di nos comunidad.
Recientemente durante e celebracion di e di 5 Anniversario di Aruba One Happy Island Lions Club ( AOHIL). Sra Lilly Prince, Presidente di Konigin Wilhelmina Kankerfonds, a ricibi e medaya aki for di man di Presidente di AOHIL, Lion Eugene Dubero.
Sra. Lily Prince no ta desconoci den comunidad di Aruba. E ta eherciendo e trabou como presidente di Konigin Wilhelmina Kankerfonds pa casi 27 aña caba, y pa hopi aña e ta brinda su dedicacion na tur pashent cu ta recuri na e organisacion aki pa ricibi sosten y ayudo.
Sra. Lilly Prince ta gusta dedica su tempo limber na trabou boluntario. Semper a traha cu amor y pasion, y ta yuda unda e por sin spera un danki.
Aruba One Happy Island Lions Club kier gradici Sra Lilly pa e trabao incansabel pa comunidad di Aruba y ta felicita Sra. Lilly cu e reconocimento bon mereci aki.


text:
ORANJESTAD, Aruba; 28 juli 2020
Departamento di Salud Publico a tuma nota di un keho publico cu a wordo haci den un medio di comunicacion.
DVG ta lamenta cu Sr. Rincon Derves a opta pa acudi prome na prensa enbez di yama e departamento conerni cual ta DVG y puntra pa ayudo of busca pa sa si enberdad algo por a bay robez den asunto di su resultado.
DVG normalmente no ta bay publico cu informacion di ningun persona, nos ta respeta privacidad di tur persona, sinembargo na momento cu un persona mes opta pa bay prensa no ta keda DVG otro opcion cu trese aclaracion y e berdad pa nos comunidad.
Tur persona cu yega Aruba for di exterior ta haya instruccion pa download un app cuta yama Aruba Health app. Atraves di e app aki tur persona ta haya su resultado di e test cu nan a haci na Aeropuerto.
Den nos sistema nos por observa cu Sr. Rincon a downloud e app cu a wordo instrui na dje y ela provee su email na su yegada tambe.
Atraves di nos sistema tin registra cu Sr. Derves a ricibi su resultado di test via su app exactamente 10:30 di anochi riba e mesun dia cu ela yega Aruba, esta diahuebs dia 23 di juli. Na momento cu e resultado a wordo manda pa e app di e persona e resultado ta drenta tambe via email adress di e persona. Esaki ta e proseso den caso cu eta uno negativo.
Si e resultado ta positivo e persona ta wordo yama y tur instruccion ta wordo duna pa e warda bishita di DVG. Di e forma aki tur dia un promedio di entre 200 pa 300 resultado di test haci na Aeropuerto ta wordo manda pa tur persona cu yega Aruba.
Unbez mas DVG ta lamenta cu ta bay prensa sin cu ta busca informacion corecto prome na e departamento conseri. Pa cuakier pregunta por yama DVG na telefoon 5224200 of por contact nos via facebook riba Directie Volksgezondheid DVG Aruba of tambe bay na e website: www.arubacovid19.org na e seccion; haci bo denuncia.


text:
Diamars anochi, riba Dia di Santa Cecilia patrona di nos musiconan, Gobiero a organisa un bunita actividad di reconocemento. Durante...Read more
Dia 23 di november ultimo e artista contemporaneo Osaira Muyale y Museo Arqueologico Nacional Aruba (MANA) a firma un acuerdo...Read more
Diahuebs atardi mandatario di Deporte a ricibi atleta Malik Hoveling na su yega na Aruba. Malik a gana medaya di...Read more
SETAR a firma e acuerdo un biaha mas cu Stichting Musica pa yuda organisa un di e eventonan cultural di...Read more
Diabierna mainta a tuma luga na Hilton e acto oficial di firmamento di CAO entre FTA y Hilton Resort. Segun...Read more
Diabierna pa 12or di merdia diferente luga nan tabata yen di hende pa wak wega di Futbol entre Hulanda y...Read more
E ta e facultad di OGM cu a sostene e proyecto aki. Violencia Domestico no ta un tema desconoci sinembargo...Read more
Diabierna ultimo, 18 november Colegio Laura Wernet-Paskel a organisa un Festival di Canto di Mucha pa Mucha. Esaki ta den...Read more
Entrante prome di januari 2023, salario minimo lo wordo aumenta, pensioen di biehes tambe lo aumenta, lo aumenta reparatie toeslag...Read more
Diahuebs, Parlamento di Aruba a aproba e presupuesto 2022 di e Tourism Product Enhancement Fund (TPEF), caminda Minister Dangui Oduber...Read more
Thanksgiving ta un fiesta di gradicimento cu hunto cu Merca y Brasil manera varios parti di mundo Aruba tambe ta...Read more
Desde aña 2021 Sinterklaas ta bin Aruba cu Pietnan cu tin cara di tur color. Esaki ta cambionan cu a...Read more
Ayera den oranan di mainta un equipo special a bay den cayanan di Oranjestad hunto cu famia Ramchandani-Godet un biaha...Read more
Diamars dia 29 di november te diahuebs dia 1 di december awor lo tuma luga un tayer internacional cu experto...Read more
Shonnan amante di domino “fuerte”, e last lap, e ultimo temporada pa demostra ken ta dokter den pega weso, ta...Read more
Diaranson mainta, Prome Minister Evelyn Wever-Croes hunto cu Minister di Finansa Xiomara Maduro y conseheronan, tabata tin un reunion fructifero...Read more
Nos tin e Super Bon Marca di Airco ‘McQuay By Daikin’ pa Brindabo. Super High Quality, Green Energy & Efficiency!...Read more
Den Reino Hulandes tin dialogo riba e topico di Sclavitud. Diaranson na Corsou e Paisnan den Reino ta bin hunto...Read more
Diabierna 25 y diasabra 26 di november 2022, SETAR lo tin dos dia di Black Friday Mega Sale cu prijsnan...Read more
Diaranson den careda di 12:30 merdia e avion di jet blue cu tabata cla pa lanta vuelo direccion merca, na...Read more


text:
BREAKING NEWS POLIS TA TIRA ATRAKADO VENEZOLANONAN.
*BREAKING NEWS*
Kaso di tiramentu den Julianadorp. E hòmbernan aki a kaba di tira atrako na Suffisant na ofisina di number Brazao. Pero a start un persekushon tras di e atrakadornan aki i den area di Julianadorp, e hòmbernan venezolano nan aki a tira riba polis. Polisnan no ta basila i ta lòs bèk den kual sigur unu a resulta herida na Dwarsweg. A logra di hasi 3 detenshon mientras a konfiska e arma di kandela i tambe e saku di plaka di e atrako.


text:
ULTIMO ORA.
BONEIRU.
VUELO DI TUI 365 KU MESTER A BAHA NA BONEIRU DESVIA PA KORSOU.
1 PASHENT KU A TEST POSITIVO PA COVID-19 TABATA RIBA E BUELO.
BONEIRU A NENGA E AVION DI BAHA AKI.
Awe tardi un buelo di TUI ku mester a baha aki na Boneiru a wordu manda Korsou despues ku a konstata ku tin 1 pasahero ku lo a test positivo pa covid 19 riba e buelo.
Na e momentunan aki e pasahero ku a test positivo pa covid 19 a baha na Korsou.
E otro pasaheronan ku tabata abordo y ku mester sigi buelo bek awor pa Boneiru a nenga redondamente pa subi e avion di TUI bek.
Nan ta hasta pidiendo pa desinfekta e avion prome ku nan drenta den dje pa sigi pa Boneiru.
Diferente deliberashon ta tumando lugar pa wak kiko ta bai pasa.
FUENTE: AIMED AYUBI.
NOTISIA KU BO POR KONFIA.


text:
Recientemente señor Croes, director di Directie Wetgeving Aruba a huramenta un grupo di milicia di Aruba (Arumillers). E ceremonia di huramentacion a bai den forma virtual.
E grupo di Arumillers a termina e curso di ‘buitengewone agent van de politie’ (BAVPOL) ku exito. Komo ‘BAVPOL-ers’ nan a risibi e autoridad pa por hasi investigacion di hechonan kastigabel.
E curso di BAVPOL tawata nesesario pa haya mas conosemento y abilidad pa por ehecuta e trabounan riba lama como autoridad. For di 2019 Wardacosta ta risibi asistencia di Arumil den forma di un ‘langdurige bijstand’.
E milicia di Aruba ta ehecuta e trabounan huntu ku nan coleganan di Wardacosta durante di interceptacion di droga y control di botonan riba lama. Ku e asistencia di Arumil, Wardacosta por eherse su trabounan di mantecion di ordu 24 ora pa dia durante 7 dia pa siman.
Wardacosta ta felisita e grupo di Arumil ku nan huramentacion y loke nan a logra.


text:
E siman aki Colegio Arubano tin e anochinan informativo pa mayor plania. Durante e anochi aki, e mayor ta haya informacion tocante e klas di bo yiu, di e mentor.
Mirando e desaroyonan recien relaciona cu Covid-19, rectorado a tuma e decision di laga e anochinan di informacion tuma lugar online y no fisicamente na scol.
A pesar di e tur e medidadnan di precaucion cu ta minimalisa e risico di contagio, tog nos ta di opinion cu ta mas responsabel pa organisa e anochinan di informacion online y di e forma akievita tur posibilidad di contagio.
E fecha di e anochi di informacion no ta cambia. E mayornan cu no por asisti na e anochi informativo online aki, lo ricibi tur informacion via mail
Mas informacion: Tim Croes, rector di Colegio Arubano. Mail: tim.croes@colegioarubano.aw
Video’s van de ouderavond


text:
Stichting Sportsubsidie Aruba ta drenta na vigor dia 1 di Januari 2018
ORANJESTAD, Aruba: Raad van Toezicht di Stichting Sportsubsidie Aruba a reuni diaranson anochi cu Comision Subsidio unda cu nan a ricibi un presentacion riba e trabounan cu e comision ta haci. Minister di Salud Publico, Cuido di Nos Grandinan y Deporte, Dr. Carlos “Alex” Schwengle tambe tabata presente pa asina por a haya sa mas con cosnan ta bayendo cu e overgang regeling.
Desde cu a anuncia cu Comision Subsidio no lo ta den funcion mas pa aña 2018 y na su luga lo bin e Stichting Sportsubsidie Aruba, Minister Schwengle ta contento di mira cu cosnan a cuminsa traha. Pero esaki no ta nifica cu cosnan ta cla ainda, pasobra Stichting Sportsubsidie Aruba mester keda reauni cu Comision Subsidio pa asina nan bay riba un overgang regeling desde awo te cu fin di aña. E intencion ta cu pa dia 1 di Januari 2018 no lo bay tin mas e Comision Subsidio pero solamente lo tin e Stichting.
E motibonan pa bin cu e cambio aki ta conoci entre otro no tin un base huridico bon pe comision. Comision Subsidio ta ricibi placa for di Lotto pero tambe e otro placa cu nan ta ricibi segun e manera huridico esaki no ta bon regla. Na final Minister ta esun cu ta carga cu tur responsabilidad. Pero awo e Stichting lo tin e responsabilidad ey, unda cu nan lo bay tin un Raad van Toezicht di cual bou nan lo tin un directiva. Den e directiva aki lo bay tin un director y cu su staf.
E tempo pa haci esaki ta uno relativamente cortico, pasobra desde di awo te cu december nan lo ta trahando riba e overgang pa asina dia 1 di Januari 2018 nan lo traha completamente y lo stop cu e Comision Subsidio. Minister Schwengle ta recorda tur federacion pa keda trankil pasobra ainda nada lo bay cambia. Lo avisa tur federacion na tempo si acaso lo bay bin cambio den e reglanan cu ta stipula den e reglamentacion di Subsidie regeling, pa awor aki e mesun reglanan ta keda na vigor. Na momento cu e Stichting keda cla, lo reuni cu tur federacion.


text:
General
Como Aruba ta un isla, su fronteranan ta bon defini. Aruba ta rondona pa lama cu ta forma un barera pa bestia of mata por colonisa e naturalesa di Aruba. E origen di colonisacion ta for di Venezuela como cu e pais aki ta keda mas cerca. Naturalesa di Aruba ta un seleccion for di esun di Paraguana, Venezuela. Door di e clima na Aruba, e vegetacion ta di indole seco y ta tipico pa un vegetacion di costa. E tera ta di diferente origen geologico cu ta duna un variacion den vegetacion.
Riba e islanan manera Aruba, den principio por establece e sortonan cu por drief of cu por bula riba awa. Simia di mata en general por contra awa salo y por keda drief y parhan, raton di anochi y barbulet por bula y pasa lama. Un otro posibilidad ta cu tabata existi un brug terestre entre Aruba y Paraguana (Venezuela), manera algun geologo ta pensa. Esaki por splica e existencia di dori cu ta un amfibio y un amfibio no por biba den awa salo. Un otro splicacion ta cu hende a trece bestia Aruba. For di punto di bista historico t’asina cabrito, burico, cacho, pushi, djaca, raton y galiña a yega Aruba.
Door di e caracter di e isla, e sortonan cu ta originalmente di Aruba ta masha limita. Tin sorto di palo cu ta na Aruba so tin y no riba e otro islanan bisiña manera Boneiro y Corsou.
Si nan ta aparece atrobe riba Isla di Margarita of sino na Paraguana. Colonisacion for di tera firme ta un proceso cu ainda ta tumando luga. Asina e pensamento ta cu e mata di fruta Azufre (Pereskia guamache) apenas a cuminsa colonisa Aruba. E sorto aki ta conoci na Paraguana pero no riba e islanan di Boneiro y Cosou.
E caracter di ta un isla, ta haci tambe cu e naturalesa ta sensible pa cambio. Ya cu, si sorto di mata of bestia desaparece, ta dificil pa nan establece nan mes atrobe, si e lama ta keda existi como un barera. Awendia cambio ta bin door di actividad di hende. Historicamente mira, ta hopi loke hende a cambia na e naturalesa di Aruba.
E Indjannan ya caba a cuminsa pisca e Stombus gigas (Conchi). Durante e epoca di colonialismo tabatin kapmento di palo, agricultura y cria di bestia na Aruba. E procesonan aki a sigui te cu siglo pasa. Awendia urbanisacion di e isla y e desaroyo di e costanan ta afectando e naturalesa mas tanto.
Na e momentonan aki por ripara cu e dinamismo di e naturalesa di Aruba ta hopi halto. Un par di sorto di palo cu ta existi na Aruba ta sorto pionero, manera Cuihi y Hubada. Den un vegetacion natural nan ta crece na e sitionan unda tin hopi claridad y unda cu nan no tin competencia di otro sorto di palo. E sitionan aki normalmente ta na costa y cerca of den e canalnan natural di awa, e rooinan. E sortonan di palo cu ta crece mas poco poco y cu si por cu competencia di otro sorto di palo, ta den minoria na Aruba.
Hende na Aruba ta biba di naturalesa. Ta danki na e lama y e beachnan bunita cu turista ta bin Aruba. E desaroyonan na costa cu ta sigui keto bay, ya caba ta afecta e calidad di lama y beach. Pa por ataca e desaroyo aki y pa mantene e naturalesa, ta importante pa traha riba un maneho. E Ley pa Proteccion di Naturalesa ta brinda posibilidad pa proteha tanto area como bestia y mata.
Investigacion
Un di e tareanan di Departamento di Agricultura, Pesca y Cria (DLVVM, Santa Rosa) ta pa haci investigacion. DLVVM mes ta haci investigacion of ta haci nan den cooperacion cu of bou supervision di otro departamentonan di gobierno of door di instancianan local of internacional. Por ehempel por menciona Departamento di Agricultura, Pesca y Cria, Departamento di Obra Publico (DOW) y Parke Nacional Arikok, pero tambe Universidad di Agricultura na Wageningen, Universidad Radboud Nijmegen, Hulanda y Zoologico di Toledo na Merca.
Por aplica e resultadonan di investigacion den maneho of ora di duna conseho.
E diferente seccionnan di DLVVM ta envolvi den varios investigacion. Tin proyecto cu ta cana pa añanan caba y asina ta haya conocemento y experiencia specifico. Den pasado a cera diferente investigacion cu exito.
Na e momentonan aki ta haci e siguiente investigacionnan:
- Establece y ehecuta pruebanan cu cultivonan protegi di berdura y frutal bou di paña di sombra;
- Mehoracion di e produccion den cria di bestia chikito y continuacion di crusa liñanan di rasa pa yega na hibrido cu un bon balor pa uzo;
- Introduccion di rasa nobo y compila e cifranan di prestacion di nan;
- Continuacion di prueba den porcentahe di carni y cambio di cuminda di porco;
- Continuacion di e Proyecto di Boa: inventarisacion, vigila y evaluacion di e Boa constrictor; Participacion na e ehecucion di investigacion di existencia y efecto di e Boa constrictor den naturalesa. Experto di afo ta coordina e investigacion y ta haci un gran parti di e trabounan. Ta trata aki di un proyecto den cooperacion entre Departamento di Agricultura, Pesca y Cria (DLVVM) y Fundacion Parke Nacional Arikok y Servicio Veterinario;
- Continuacion di e programa di cooperacion cientifico pa termino largo pa loke ta trata e biodiversidad marino di e sistemanan di costa. E programa ta den cooperacion cu e “Afdeling Dierecologie en- ecofysiologie” di Universidad Radboud, Nijmegen, Hulanda y ta bou di supervision di dr. I. van Nagelkerken. Ta trata di un inventarisacion di e estado di e piscanan, yerba di lama, mangel y e rifnan di coral y e interaccion cu nan tin cu otro. E importancia di e areanan biologico aki como criadero pa pisca di coral a keda demostra na Boneiro y na Corsou. Pero na Aruba e uzo di palo di mangel y yerba di lama door di pisca di coral no ta mucho conoci ainda. E teritorionan aki por bay atras masha lihe tanto den superficie como den calidad. Principalmente door di capmento pa amplia of pa ponemento di pier, luga pa mara boto, haf y/of industria. Esakinan por tin un efecto masha negativo riba henter e estado di pisca na Aruba y cu esey tambe riba pesca y turismo submarino. Na final di 2004 a cuminsa caba cu e estudio. Na 2006 a sigui atrobe cu e investigacion y na juni 2007 lo a sigui ehecuta e investigacion.
- Continuacion di vigilamento di e boebinan bou supervision di dr. Adrian del Nevo, presidente di “Applied Ecological Solutions Inc.”. E investigacion ta trata di un relacion di cooperacion entre Valero y gobierno di Aruba.
- Inventarisacion y demarcacion di trankera existente pa yega na un red di vigilancia y pa haci proposicion pa un structura di mantencion. Lo haci e trabounan den cooperacion cu Departamento di Obra Publico (DOW), seccion di maneho. Durante e investigacion lo inventarisa diferente elemento di paisahe manera e barancanan, e seronan di piedra pero tambe e uzo di teritorio. Diferente stagiair di “HAS Den Bosch” Hulanda, a traha ariba e investigacion.
- Lo formula un plan di maneho pa e rooinan. E rooinan no solamente ta importante pa deshaci di awa cu ta di mas ora di yobida, pero nan tin un funcion natural pa expande flora y fauna. Considerando e inundacionnan di ultimo añanan mester formula un plan di maneho, hunto cu Departamento di Obra Publico (DOW), cu ta responsabel pa mantencion di e rooinan. Den e plan mester tene cuenta cu drenahe di awa di yobida, mantencion y balor pa naturalesa.
- Construccion y ponemento di “Fish Attracting Devices” (FAD), den cooperacion cu Departamento di Agricultura Pesca y Cria (DLVV) di Corsou y cu Fundacion Marcultura. FAD ta atrae pisca loke ta bentahoso pa pesca local. Construccion y ponemento di FAD lo tuma luga atrobe na fin di 2007.
- Herbario (luga na unda ta warda muestra di mata y yerba seco). E proyecto di herbario ta encera actualisacion y automatisacion di e herbario. Experto di afo ta coordina henter e proyecto, nan ta haci un parti grandi di e trabounan y tambe ta percura pa curso pa e trahadonan di e departamento mes y pa e trahadonan di e servicionan concerni y organisacion.
Mantencion di mata banda di caminda publico
Informacion no ta disponibel ainda.
Parke publico
Informacion no ta disponibel ainda.
Mantencion di rooi
Departamento di Obra Publico (DOW) ta responsabel pa e mantencion di e canalnan natural cu ta deshaci di awa di yobida, e asina yama rooinan. Actualmente ta formulando un plan di maneho pa e rooinan. E rooinan no solamente ta importante pa deshaci di awa di yobida, pero nan tin un funcion natural tambe pa expande flora y fauna. Considerando e inundacionnan di ultimo añanan mester formula un plan di maneho, hunto cu Departamento di Agricultura, Pesca y Cria (DLVVM) y Servicio Veterinario, caminda mester tene cuenta cu drenahe di awa di yobida, mantencion y e balor pa naturalesa.


text:
Minister Chris Romero encarga cu Transporte diaranson mainta a topa pafo cu e taxistanan cu a presenta na porta di Gobierno pa entrega un manifiesto. Minister a duna di conoce a hereda un situacion di problema den e.o e departamento di DTP, y e mes un taxistanan vocifera esaki. Por conta riba mi man si ma duna hende verguning y cosnan cu ma hereda nos ta trahando pa drecha. Ta asina cu e controlnan ta tumando luga y e ta keda un dificultad si bo tin tanto hotel y un aeropuerto con ta bay aloca asina hopi hende un caminda y DTP ta haciendo lo maximo pa bin cu cambio y cu nos falta di personal ta logico pero ta haciendo e trabou manera debe ser y minister di turismo tambe ta yuda di su banda vociferando na e hotelnan y otro instancianan di tipo di cosnan cu no mag tuma luga te hasta carta ta keda manda pa esun cu tin e permiso bou su nomber pa mantene bo mes na bo permiso su reglanan y no desvia na dje.
Periodista a puntra e minister unda e accionnan ta debi cu e taxista y autobusnan ta tuma nota cu no tin control pa loke ta taxi pirata, y e mandatario a menciona cu a haya hopi carta caba unda avisonan a keda saca y te hasta caso nan kier lanta. Tin taxistanan cu no ta mantene nan mes na regla y otro vehiculonan di tour operador cu tambe ta hayando e avisonan aki por escrito for di DTP, aki bo ta wak con e controlnan ta wordo haci maske a haya un departamento den un dolor di cabes pero DTP ta riba nan pia haciendo e trabou y accion ta wordo tuma. E gruponan di taxista cu tin nos ta atendiendonan y no ta manera ta ser bisa cu no ta worry cu nan pero e mandatario ta tuma nan preocupacion y tin puntonan cu sigur ta valido y casi tur tin nan atencion y contesta


text:
KRALENDIJK – Boneiru ta relativamente vulnerabel pa inundashon. Esei KNMI ta skirbi den ‘De staat van ons klimaat 2021’. Infrastruktura vital ta ubiká kant’i kosta ku ta keda relativamente abou kompará ku otro partinan di Boneiru.
Ta promé biaha ku Servisio Meteorológiko Hulandes ta duna un bista general di wer i klima (ekstremo). E asento ta riba Hulanda, pero a dediká un sekshon apart na e tres islanan den Karibe Hulandes, kaminda desde 2016 KNMI ta duna informashon tambe.
Na e otro islanan den Karibe Hulandes inundashon na gran eskala ta kasi imposibel. Partinan grandi di e paisahe volkániko di Saba i St Eustatius ta haltu kompará ku nivel di laman. Pero den zonanan di kosta si tin instalashonnan di awa i elektrisidat i partinan di un terminal di zeta.
Islanan BES ta hopi vulnerabel pa kambionan di klima, pasobra nan ekonomia ta drei pa gran parti riba turismo i agrikultura. Hopi risòrtnan turístiko ta kantu di kosta, spesialmente na Boneiru i ta indefenso pa subida di nivel di laman. E subida di laman ta menasante pa e refnan di koral, den kombinashon ku asidifikashon i kalentamentu di oséano.
Segun ‘Intergovernmental Panel on Climate Change’ (IPCC) kambio di klima lo kondusí probablemente na ménos awaseru den area di Karibe, spesialmente den e parti sùit. No por dedusí esaki ainda den e resultadonan di midimentu di 1961-2019
Den periode di 1981-2020 a pasa 35 orkan ku forsa di bientu máksimo mas grandi ku 18 m/s dentro di 250 km di St Eustatius i Saba. E islanan no a haña impakto dirèkt di un orkan, pero na 2017 si orkan Irma a kousa daño na naturalesa.
Ku 21 tormenta e temporada di orkan di 2021 tabata mas aktivo ku e averahe normal. No a yega di sosodé promé ku 5 tormenta tropikal a desaroyá asina tempran den e temporada. E biaha aki tambe islanan BES a skapa.
Si e kantidat di siklonnan tropikal lo kambia no ta sigur ainda. Si resultá ku e intensidat di siklon ta oumentá na e islanan ariba, esei lo por ta kausa di mas daño.
Bientunan di tempestat por pusha e awa te riba e marea astronómiko, lokual por okashoná un inundashon. Na Boneiru esei por ripití ku orkannan kada 100 aña; na Saba i St. Eustatius ku orkannan kada 10 aña, segun KNMI.


text:
Amsterdam, 2 di novèmber 2022 – Gabinete Rutte mester determiná mas pronto posibel ki tipo di medidanan ta nesesario pa protehá e munisipionan spesial Boneiru, Sint Eustatius i Saba kontra e konsekuensianan di kambio di klima. Ademas mester hasi investigashon tokante e konsekuensianan di kambio di klima pa e islanan akí. Banda di esaki Aruba, Kòrsou i Sint Maarten mester haña sosten den ehekushon di investigashonnan similar. Esaki ta e idea sentral di vários moshon ku a keda aprobá awe den Tweede Kamer. E moshonnan a bini despues di publikashon di un investigashon di Vrije Universiteit Amsterdam bou di enkargo di Greenpeace, for di kual a sali na kla ku si no tuma akshon, e krisis di klima lo tin konsekuensianan grandi pa Boneiru, ku ta un isla hopi abou.
En parte a base di e estudio di VU, durante e debate tokante relashonnan den Reino dia 19 i 20 di òktober, miembronan di Tweede Kamer a pidi hopi atenshon pa e vulnerabilidat di e parti Karibense di Reino pa ku konsekuensianan di e krisis di klima. D66, GroenLinks, Bij1 (tambe na nòmber di Volt), ChristenUnie, PvdA i PvdD tur a papia tokante e konsekuensianan di e krisis di klima pa Hulanda Karibense.
“Ta bon ku parlamento ta hasi un yamada riba gobièrnu ku e moshonnan akí pa identifiká kiko ta nesesario pa prepará e islanan BES pa subida di nivel di laman, oumento di kalor i otro konsekuensianan di e krisis di klima. Gobièrnu mester tuma esaki hopi na serio. Antó Hulanda mester atendé ku e problema na su orígen, i pèrkurá pa un bahada hopi mas rápido di emishonnan di CO2”, asina Dewi Zloch, eksperto di Klima i Energia na Greenpeace Hulanda ta duna di konosé. Greenpeace ta bai entamá un kaso den korte huntu ku habitantenan di Boneiru p’asina eksiguí ku e gobièrnu Hulandes ta protehá e munisipio spesial akí ku ta ‘laaggelegen’, kontra di e konsekuensianan di kambio di klima.
“Ta bon ku e konsientisashon na Den Haag tokante e krisis di klima i e konsekuensianan pa Boneiru i pa e otro islanan porfin ta birando mas grandi. Na Boneiru nos lo laga nos bos resoná pa e polítikonan mira ku nos ke pa nos isla wòrdu protehá kontra inundashonnan i otro konsekuensianan di kambio di klima, p’asina bin un bon maneho di klima pa nos i nos bisiñanan”, asina Meralney Bomba di Greenpeace na Boneiru a bisa.
Ta toka turno na e gabinete pa kuminsá traha ku e moshonnan ku a ser aprobá pa Tweede Kamer.
Ademas Tweede Kamer ta spera un reakshon di nan promé ku 15 di novèmber tokante e rapòrt di Vrije Universiteit tokante e konsekuensianan di kambio di klima pa Boneiru. Dia 15 di novèmber lo tin un debate tokante e islanan BES, i e miembronan di Tweede Kamer ke ta den e posishon di por komentá riba loke e gabinete tin plan di hasi pa Boneiru.
Via e website di Greenpeace ta hasi un yamada riba siudadanonan pa manda un karta tokante e krisis di klima na minister presidente Rutte bou di e lema: “Boneiru, Sint Eustatius i Saba ta importá!”
E moshonnan en kuestion ku a keda aprobá ayera (1 di novèmber 2022):
Motie van de leden Ceder en Wuite over in kaart brengen wat nodig is aan klimaatadaptieve maatregelen voor de BES-eilanden (‘Moshon di e miembronan Ceder i Wuite tokante identifiká kiko tin mester na medidanan di adaptashon na klima pa e islanan BES.’ Partidonan SP, GroenLinks, BIJ1, Volt, DENK, Frakshon Den Haan, PvdA, PvdD, D66, miembro Omtzigt, ChristenUnie, VVD, SGP, CDA i BBB a vota na fabor di e moshon. Partidonan JA21, PVV, FVD i Grupo Van Haga a vota kontra di e moshon.)
Motie van het lid Sylvana Simons c.s. over onderzoeken naar de gevolgen van de klimaatcrisis voor Bonaire, Statia en Saba zo snel mogelijk laten uitvoeren (‘Moshon di e miembro Sylvana Simons c.s. tokante laga hasi investigashon mas lihé posibel di e konsekuensianan di e krisis di klima pa Boneiru, Statia i Saba’ Partidonan SP, GroenLinks, BIJ1, Volt, DENK, Frakshon Den Haan, PvdA, PvdD, D66, miembro Omtzigt, ChristenUnie, VVD, SGP i CDA a vota na fabor di e moshon. Partidonan BBB, JA21, PVV, FVD i Grupo Van Haga a vota kontra di e moshon.)
Motie van de leden Van Raan en Sylvana Simons over afspraken met CBS en CPB over verbetering van data voor beleidsvorming voor de Caribische eilanden (‘Moshon di e miembronan Van Raan i Sylvana Simons tokante palabrashonnan ku CBS i CPB relashoná ku mehorashon di datos pa forma maneho pa e islanan Karibense’ Partidonan SP, GroenLinks, BIJ1, Volt, DENK, Frakshon Den Haan, PvdA, PvdD, D66, miembro Omtzigt, ChristenUnie, VVD, SGP, CDA, BBB i FVD a vota na fabor di e moshon. JA21, PVV i Grupo Van Haga a vota kontra di e moshon.)
Investigashon VU: Kambio di klima ta menasá na dal Bonèiru hopi duru. Greenpeace i habitantenan ta prepará kaso den korte kontra estado Hulandes (28 september 2022)


text:
Camara di Comercio y Industria Aruba (KvK) ta sostene Gobierno di Aruba y su decision pa cera frontera pa pasaheronan (cu excepcion di residentenan di Aruba) pa asina yuda contene e COVID-19 (Corona virus) a base di e situacion delicado cu Aruba tambe ta wordo confronta cune. Esaki ta un decision dificil cu tin un impacto grandi riba nos economia pero necesario pa e bienestar di e pueblo. Nos tur hunto lo mester yuda otro pa nos surpasa e consecuencianan. KvK ta y ta keda den contacto cu Gobierno pa yuda conseha pa proteha e economia di Aruba. Gobierno a urgi pa pueblo tuma pasonan pa preveni cu e virus sigui plama. Alabes ta pidi pa sigui e consehonan di cuido necesario cu ta inclui pa purba mantene na e distanciamento social. KvK ta opina cu e ta importante pa pueblo en general y comercio di Aruba purba sigui e conseho di Gobierno manera Minister Presidente a informa den un rueda di prensa diadomingo anochi ultimo y tuma e pasonan di higiena necesario e.o. pa tur negoshi tene nan luga limpi, desinfecta y pone hand sanitizers disponibel pa e cliente.
KvK ta pidi pueblo pa tuma e puntonan di prevencion na serio y keda alerta pa sintomanan di e COVID-19. Mantene contacto minimo cu publico. KvK lo sigui informa pueblo y atende cu tur pregunta y peticion cu por tin. KvK lo keda den dialogo cu Gobierno riba e topico aki y ta keda monitor e situacion y su impacto pa cu e necesidad di comercio en general.


text:
CMC ta disponé di un kantidat di 30 ròlstul.
Willemstad- Ayera durante oranan di mainta Vigilante a risibí notifikashon ku CMC no tin mas ròlstul disponibel pa transportá pashèntnan.
E situashon tabata di tal índole ku boluntario nan mester a transportá sigur un pashènt riba stulnan ku tin wil. E relashonista públiko di CMC kende ta Germaine Gibbs a duna di konosé ku CMC ta disponé di 30 ròlstul. Esaki ta pone ku na momentu ku un pashènt yega na un orario pik por sosodé ku tur e ròlstulnan ta den uzo òf esnan ku ta transportá pashèntnan no a trese nan bèk na nan lokalidat sentral.
Gibbs ta splika ku lo ideal ta ku CMC por kumpra mas ròlstul. E ta sigui bisa ku boluntarionan ta hasi nan máksimo esfuerso pa por buska ròlstul na momentu ku tin mester di esakinan. Tambe Gibbs ta duna di konosé ku CMC ta den proseso pa bestèl 39 ròlstul mas. A base di nan kalkulashonnan esaki lo kubri tur e nesesidat. E ta agregá ku na SEHOS tabata tin un total di 20 ròlstul.
Mas aleu Gibbs ta duna di konosé ku CMC ta den e fase final di e bestelling di ròlstul. Nan ta risibiendo e kotisashon di e provedor. Por spera e ròlstul nobo nan den e promé kuartal di 2023.


text:
Movemento teatral ta tumando luga: ‘Mi’n ta vota mas…!’ Wak pa boso no perd’e. Reserva bo ticket. Inbox me pa reservacion of WhatsApp 5921214. Confirmacion y Tickets lo bai via e-mai. Angelo Angela, Jary Acosta, Joan Danies, Caciano Poppy, Daylan KrozendijkCC. Stan Dabian
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Movemento teatral ta tumando luga ‘m’in ta vota mas!’
Santa Misa na Kapel di Alto Vista Diasabra 5 di juni 2021
Santo Eucaristia ta cuminsa pa 7 or di mainta, ta resa Santo Rosario pa 6.15 “Misterio Gososo”, despues ta resa Salve Regina.Ta invita tur fielnan pa asisti diasabra 1 di mei venidero na un Santo Sacrificio di Misa. Tur fielnan di Mama Maria ta bin resa e Santo Rosario pa bienestar di henter comunidad di...
Cancion y video nobo di MTCHLL titula ‘Trigger’
Singer/songwriter Arubano MTCHLL ta lansa awe su siguiente single titula ‘Trigger’ hunto cu su video clip.E tema di e storia ta di dos persona cu ta envolvi cu otro cu pasion. Den es relacion tin un persona mas dominante cu e otro y e storia ta wordo conta for di e perspectiva di esun sumiso....
Cas di Cultura ta duna bek cu pelicula y exposicion pa mucha
Ariba diasabra 29 di Mei Cas di Cultura ta presenta un proyecto di duna bek danki na Aruba Doet. “Experience Cas di Cultura” lo encera un recorido di e exposicion actual na Cas di Cultura cu varios artista local y un tremendo pelicula pa mucha. Cas di Cultura ta contento pa por duna bek door...
Fundacion movemento ta bida a tene anochi di entregamento di certificado
Diadomingo ultimo mei 23 Fundacion Movemento ta Bida a tene un anochi di entregamento di Certificado na tur esnan di edad 60 plus cu a partisipa den un curso di percusion duna pa e experto maestro Vio Wester. Esaki a tuma lugar den aire liber di Lago Heights Club for di 6 pm pa 8.30...
Music Exposure ta regresa na Cas di Cultura
Un serie di concierto cu desde juni 2020 a expone publico na talento musical local y a duna aliento tanto na musiconan como publico y Cas di Cultura mes cu tambe a ser afecta door di covid-19. Musiconan cu a forma parti na 2020 tabata entre otro Armand Simon, Michelangelo Koolman, Chris Kross, Carlos Bislip, Reno...
‘𝐁ringing to live our Inner 𝐑eality’
Ta un grato placer pa anuncia cu mi lo ta dirigiendo dentro di poco un tayer cu ta enfoka riba e externalizacion di e ‘espacio interior’. Un buskeda di paden bayendo pafor pa e ruta, puente, porta cu lo por trece den realidad e potencial creativo pa reinventa ken nos ta. Un manifestation activa den...
Stichting Musica ta apela na crisis team
Den nomber di musiconan y e mundo di entertainment, Stichting Musica a dirigi su mes na Crisis Team durante di un Live Conference via nan Facebook page riba diasabra, 24 di april 2021. Durante di e conferencia presidente di Stichting Musica, sra. Edwina Werleman y vice- presidente, sr. Bobby Gibbs a remarca cu musiconan no...
Jeon conhuntamente cu Juni Juliet ta lansa ‘Haci dushi’
Un otro tremendo produccion conhuntamente cu Artista stimadi Corsou Juni Juliet ta wordo lansa 22 di Maart 2021 riba tur plataforma pa asina un y tur por disfruta. E cancion “Haci dushi” ta un di e varios piesa riba JEON suALBUM di mas recien BIGGY BOY FOREVER cu a capta hopicurason. E Cancion aki ta...
Biblioteca habri 5 dia pa siman
Biblioteca Nacional Aruba ta habri 5 dia pa siman di 8or di mainta pa 5or di atardi pa busca informacion, entrega y fia buki, pa lesa of traha si mester un lugar trankilo y silencio pa por focus. Por traha riba computer cu Internet y tambe tin WIFI gratis pa por comunica cu otro. Biblioteca...
- 1
- 2


text:
Kralendijk – Militarnan di Compagnie in de West (CidW) a kaba ku nan training na Boneiru. Na Boneiru e militarnan a simulá diferente akshon. Nan a plania un atake i move via di awa. Tambe nan tabata visibel riba kaya durante e nan patruyanan sosial. A tuma tempu pa tin kontakto ku siudadanonan i kontestá nan preguntanan. Miembronan di ehérsito ta train regular na Boneiru i semper ta haña bon reakshon for di komunidat. E sòldánan a asistí e biaha aki atrobe diferente bon kousa.
Tur e ehersisionan aki a bai kombiná ku un bishita di kortesia dor di kapitan Joost Rump i mayor Marcel Krul serka gezaghèber di Boneiru Edison Rijna.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Den tur e situacion cu Aruba ta pasando aden a causa di e crisis ocasiona pa e medidanan cu a wordo implementa pa combati contagio y plamamento di COVID-19, fraccion di AVP ta sigui di cerca e efecto di esakinan…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
ORANJESTAD: Diabierna atardi riba cancha di Denzel Dumfries di Cruyff Foundation na Jaburibari a tuma final di futbol femenino pa scolnan avansa den deporte escolar. E cuater scolnan Colegio Arubano, Colegio Nigel Matthew Aruba, EPB San Nicolas y La Salle College Aruba a bataya pa mira ta conkista e titulo maximo. Minister Endy Croes tabata presente pa duna sosten y apoyo na e futbolistanan den e final den Deporte Escolar 2022.
E wega pa di tres y di cuater luga tabata entre EPB San Nicolas y La Salle College. E wega a keda empata unda e tironan di penalty a defini e ekipo ganado. Aki EPB San Nicolas a domina e nervionan y ta gana pa asina keda na di tres luga. E gran partido final tabata entre Colegio Arubano y Colegio Nigel Matthew. Ekipo di Colegio Arubano a gana cu e score di 2 – 1 y bay cu e titulo como e campeonnan di futbol femenino VO 2022. Ambos scol ta clasifica den 14 scol segundario cu pa participa den Weganan Interinsular april 2023 contra Curaçao y Boneiro. Pabien na nos scolnan cu a participca, refreenan y ekipo di IBISA
Minister Endy Croes ta felicita tur e scolnan cu a participa pa haci e competencia uno exitoso, specialmente e ekipo ganado. Como tambe e mandatario ta gradici e refereenan cu a yuda durante e torneo sin lubida ekipo di IBISA.


text:
ORANJESTAD – Un total di 240 trahado di un compania grandi considera como ‘contratista’, trahando reparti na varios hotel, a bay cas for di siman pasa debi na coronavirus. Esaki ta otro cu e trahadonan menciona den un articulo previo riba casino. Esakinan no ta trahadonan di casino. Mediado di gobierno Anselmo Pontilius a confirma esaki diamars pa noticiacla.com. E cantidad lo aumenta drasticamente e siman aki, pero a compronde cu den curso di awe, lo ricibi un inventario exacto di e cantidad di trahado cu ta ‘perdiendo’ nan trabou. Tur esaki den cuadro di coronavirus.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Obispado di Willemstad a saca un Decreto pa tur sacerdote, diacono, religioso y laiconan di Obispado di Willemstad, cu ta conta pa e seis islanan.
E Decreto ta bisa lo siguiente:
“Mi rumannan stima: Cu e unico meta pa sigura cu nos ta tuma e medidanan necesario pa evita mas tanto posibel di keda afecta pa cu COVID-19, e corona virus, mi ta mira e necesidad di publica e siguiente decreto cu ta drenta na vigor awe 16 di Maart 2020.
Despues di a tuma medidanan di precaucion cu e carta publica dia prome di maart 2020 y tambe 14 di maart 2020, den cual mi ta menciona cu si ta necesario lo bini cu medidanan adicional na bienestar di un y tur.
Despues di a sigui e informenan oficial emiti pa nos Gobiernonan local di cada Isla, y tambe tumando na cuenta e importancia di no tin aglomeracion di hende p’asina yuda contene e virus aki.
Despues di a tuma nota di Obisponan di nos region y di otro paisnan encuanto e Celebracionnan Liturgico den Iglesia Catolico.
Mi ta decreta cu nos ta pospone tur Celebracion Liturgico, pero tambe actividadnan di caracter formativo, Catisashi, prosecionnan, fiestanan parokial y actonan religioso publico te na un proximo aviso.
Nos lo keda celebra e Sacramento di enfermonan, tumando na cuenta e medidanan di higiena cu nos tur tin cu atene na dje. Mi ta anima y encurasha tur nos fielnan pa sigui celebracionnan di Misa manera ya indica via di radio, television of Facebook.
Mi ta bolbe sigura boso cu e medidanan aki ta pa hunto nos yuda contene mas cu ta posibel e virus aki pa su impacto ta minimo riba boso tur. Boso salud ta di gran importancia no solamente pa evita coronavirus, pero tambe en general. Boso por sigui conta cu mi oracion y ta urgi boso pa nos tur keda cu nos bisa fiha riba Hesus nos Salbador y keda uni den oracion den e temporada aki di Cuaresma preparando e solemnidad grandi di Pasco di Resureccion.”


text:
Esaki ta e di 30 aña cu Biblioteca Nacional Aruba ta organisa evento aki, y e tema di e aña aki ta “Biba Natura-lesa”. Den conexion cu esaki, Ministernan a ricibi bishita di Directora di BNA sra. Astrid Britten y tambe coordinador di e festival sra. Zetsia Ponson. Henter Comunidad especialmente tur muchanan ta cordialmente invita pa forma parti di e festival di lesamento.
Durante Conseho di Minister e siman aki, Ministernan a ricibi bishita di Biblioteca Nacional Aruba. Diabierna lo tuma luga e apertura di “Festival di Buki pa Mucha” y e siguiente siman, cuminsando dia 7 di november, lo ta e gran siman di e festival. Ya caba scolnan ta preparando pa esaki, y durante e siman lo tin escritornan bishitando scolnan pa promove lesamento bou di nos muchanan. “Ora un mucha lesa, un mundo ta habri pa nan cu nan no ta siña conoce na otro forma y esey ta algo cu mi ta haya nos tincu inculca mas y mas den nos muchanan y hobennan.”
Sra. Ponson a splica cu e aña aki e “Festival di Buki pa Mucha” ta celebra 30 aña y e tema pa e aña aki ta “Biba Natura-lesa” - Ban lesa den naturalesa. Den cuadro di esaki a bishita Conseho di Minister pa entrega tas cu ta inlcui buki di e siman y buki di 30 aña di e festival cu ta inclui 30 cantica di tur e añanan cu e festival a tuma luga. “Nos ta contento cu Ministernan tambe ta promove nos festival di buki. 30 aña ta basta hopi y diabierna awo lo tin e apertura na cas di cultura cuminsando di 5or di atardi cu e libreria local y 6or e show ta bay live.”
E Festival di Buki pa Mucha, ta un actividad cu a inicia na 1993 cu e meta principal cual ta promocion di lesamento, y desde e aña ey, cada aña a mira e actividad crece. Diabierna na ocasion di e apertura di e festival na Cas di Cultura, lo tin un programa hopi bunita hinca den otro y un di e partinan cu ta resalta e aña aki ta, cu pa prome biaha a traha un video clip, di e cantica di e siman di buki y esaki lo wordo lansa, sra. Britten a anuncia. “Nos ta kere cu como biblioteca, mester promociona lesamento mas awo, pa muchanan tin placer den lesamento. Ban sigui lesa cu hopi smaak y bishita biblioteca nacional”
Minister Croes encarga cu enseñansa a gradici BNA pa e bukinan cu a ricibi y a expresa cu ta sostene e festival aki. “E ta hopi bon pa nos promove, siña y inspira nos muchanan pa lesa, pasobra door di lesa bo ta crece bo conocemento y esaki ta algo cu nos ta sostene. Stimula nos yiunan pa lesa paso mas bo lesa bo sa, y mas bo sa, sabi bo ta!
Concluyendo, Prome Minister Wever - Croes ta extende invitacion na mayoranan, docentenan y tur esnan cu tin influencia den bida di muchanan y hobennan, pa asisti e Festival di Buki pa Mucha. Na tur e scolnan, Prome Minister a expresa hopi aprecio pa e forma cu ta preparando y pa e pasion cu ta hinca den preparacion pa e festival di buki


text:
Tune in y join e combersacion di show hosts Kareline vd Linden y Darysse Croes hunto cu guest Ana Maria Tromp- CEO & Founder di Coach & Bounce ariba e topico di Setting boundaries.
Kico ta setting boundaries? Ana Maria a splica nos cu concepto aki ta un "manual" con bo kier otro hende trata bo y tambe con abo mes ta trata bo mes. Esaki ta basa riba mesun needs y preferencia nan- pues -Ki typo di actividad bo ta bisa si na dije? Kico typo di "work behavior" pabo ta acceptabel? Con bo ta papia cubo mes? y mas importante con bo ta kere den bo mes.
Spoiler Alert
Nos a puntra Ana Maria pa duna nos tipnan ora di "Set boundaries" - Ana Maria a splica cu setting boundaries ta cuminsa:
1. Na bo mes - siña conoce bo mes
2. Identifica kico pabo ta essential den un relacion
3. Ora algo pasa na trabou of den un relcaion cu no a bay bon
4. Para un rato y identifica kico a molestia bo
5. Reflexion ta importante pa asina bo por identifica ki accion bo mester tuma
6. Refleha riba -bo dia y identifica kico a bay bon of menos bon
7. Identifica den e interacion kico ta dibo mes (kico abo ta mas gevoelig pe) y kico ta accion di otro hende
8. Por ulitmo - tuma accion- Por ehempel si den un reunion bo a wordo "overstep" e recommendacion ta pa papia cu e persona pa asina e persona sa cu nan a "overstep bo boundary "
Pa mas informacion di Ana Maria:
https://www.facebook.com/Coach-Bounce-2015010825491148
Pa mas informacion di nos sponsors bishita:
Digicel: https://www.digicelgroup.com/aw/en.html
CMB: https://cmbnv.com/


text:
Diahuebs atardi na e crusada di Emma y Emanstraat ta sosode un accidente entre dos vehiculo pa falta di preferencia. Chauffeur masculino di e hyundai van a subi e crusada sin a duna preferencia dal basta duro den e hyundai santa fe. Debi na e impacto e señora coriendo den e santa fe a resulta herida cu sla na cabes. Trafico tabata pega pa un momento riba Emanstraat. Roadservice a presenta pa tuma dato y unidad di ambulance a presenta pa atende cu e victima. Despues a notifica polis di trafico di e accidente.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
ORANJESTAD, Aruba 26 di Maart 2014: E Proyecto Auto-Estima Aruba (PAEA) tin apenas un luna y mey cu a cuminza cu e certificacion di un grupo nobo di participante kendenan lo bira e futuro asistentenan di e proyecto.
E personanan cu ta participando den e training aki ta pasando den diferente fase pa asina yega na nan meta, cual lo sosode na April 2015.
Actualmente e Proyecto Auto-Estima Aruba ta wordo organiza door di ELKA & Associates NV y na e momentonan aki e ta den un fase hopi avanza unda tin guia personal pa personanan di tur edad como tambe grupal.
Na 2011, Abigael Arends a tuma over e Proyecto Auto-Estima Aruba. Siguiendo e legado cu su mama Lucy Arends (QEPD) Arends a laga p’e di continua cu e Proyecto Internacional di Auto-Estima Aruba.
Hopi comentario positivo ta ser scucha di PAEA. Ferdinandus Vasco ta un di e participantenan di e programa aki. Vasco ta trahando na Colegio EPI y el a laga sa cu e tempo cu el a tende di e proyecto e mes tabata den un proceso pa supera traumanan den bida, descubri e ser cu e ta actualmente y encontra su mes.
Ora cu el a cuminza cu e programa e tabata tin hopi expectativa ya cu el a haya sa cu e proyecto aki na Aruba a cuminza cu un persona mundialmente reconoci cu ta Bob Mandel y cu e lider Abigael Arends tin contactonan hopi importante na nivel internacional cu ta aporta na e proyecto aki.
“Basicamente mi a expect hopi den e sentido cu mi por a sinti cu tabata tin hopi pa ricibi. Tabata tin hopi pa siña di dje”, Ferdinandus Vasco a manifesta.
El a keda hopi entusiasma di tende con ELKA & Associates NV ta envolvi den proyectonan den bario, di hubentud y Let’s Talk atendiendo e problema di gang den nos comunidad.
Segun Vasco, e ta un persona cu ta hopi den contacto cu hobennan door di su trabao como docente y como parti di e personal di Colegio EPI. Eynan e por wak unda e retonan ta y unda e dolornan ta sinta.
Casi dos luna a pasa cu Ferdinandus Vasco a bira parti di e Proyecto Auto-Estima Aruba y el a laga sa cu e ta sinti “emocionalmente mas light, liber y mas na paz cu mi mes. Bo ta wak cada caso diferente, bo ta siña hopi mas e pasonan di tolerencia, di acepta bo mes y otronan como persona. Aworaki mi por sinti un energia mas positivo y bo ta bira hopi mas aware di cierto cosnan”.
Su meta aworaki ta pa finaliza cu e certificacion completamente y sigui bay conferencianan como tambe aporta na Elka & Associates na e diferente proyecto cu nan tin tanto local como internacionalmente. “Mi kier sigui empower mi mes y sigui habri mi mes, crece no solamente personal pero riba un nivel profesional tambe”.
Ferdinandus su mensahe pa esnan cu ainda no conoce di e proyecto aki ta pa tuma e corahe y haci’e. “Just do it, den e sentido cu hopi biaha bo tin miedo di cambionan den bo bida. Loke mi a siña tambe ta cu nos tur tin cierto cosnan di nos pasado cu ta doloroso, hopi trauma cu inconcientemente nos no ta realiza cu nan tin efecto riba nos persona y tambe riba con nos ta anda cu nos yiu, famia, pareha, coleganan, etc”.
Mester tuma e pasonan pa e sanacion, cual ta bay hiba bo na ser un mihor persona y pa tuma e mihor pasonan den bida, el a agrega.Finalmente, Ferdinandus Vasco a expresa cu e tin solamente cosnan positivo pa bisa di e Proyecto Auto-Estima Aruba y e ta conseha tur hende pa tuma e oportunidad ey di duna bo mes e chens pa ta parti di un proyecto asina.
E trayecto pa yega na un certificacion ta di un promedio di dos aña intensivo, incluyendo e parti pa ta un lider. Abigael Arends ta un persona certifica pa duna e lesnan aki y ta combina e lesnan cu e parti di conocimento y experiencia, cual ta hopi importante pa yega na e certificacion.
Actualmente Abigael Arends ta directora di ELKA & Associates NV y lider di e Proyecto Internacional di Auto-Estima Aruba. Esnan interesa den e proyecto aki por contacta Abigael Arends atravez di info@elka-aruba.com.


text:
Bebi: Desarojo Di Un Bebi Den Su Prome Luna
Aki nos ta ta trese pabo un par di punto tokante desarojo di un bebi den su prome luna.
Tene na kuenta ku e puntonan di desarojo di un bebi ku nos ta pone riba nos pagina no ta pa tur bebi igual. Paso no ta tur bebi ta desaroja mes lihe of mescos.
Bo bebi den su prome luna ta rekonose bo stem, ta rekonose e diferente holonan i ta komunika ku bo por medio di su joramentu. Ku esey nos ke bisa ku kada bes ku e jora bo sa ku algu falte dor ku e jora ta zona diferente.
Den su di dos siman e por mira te ku aproksimadamente 25 cm di distansia. Su wowonan no ta kompletamente desaroja ahinda. Pues ora bo tenele, tresele serca di bo kara pa e por rekonosebo. E bebi ta mira mundu di otro manera. E ta mira su mes, abo, besindario komo unu. E no por distingi esakinan for di otro den su di dos siman ahinda.
E bebi a nanse ku un par di refleks. Por ehempel e reflexs di busca kos. Of ora bo dunele su boter e tin e refleks pa e chupa na e boter pa e bebe. E beibi lo wak bo mas tantu den su di dos siman i trata na imita tur lokual bo hasi ku bo kara.
Si bo bebi ta wak skel konstantemente? No preokupa. Esaki por ta normaal. Dor di ku su wowonan no por focus ahinda anto ta pesey e ta move tur kaminda. Segun su mente desaroja mas tantu, su wowonan lo bai wak menos skel.
Den su di tres siman e lo por konsola su mes dor di chupa riba su dedenan i lo e hisa su kabes pa un par di seconde. Ahinda den e temporada aki e bebi lo ta drumi entre 16 pa 17 ora pa dia. Ora ku e drumi riba su lomba i e lanta, lagele drumi riba su barika. Asina e ta train musculonan ku mas tarda den su desarojo lo e bai usa. Tene na kuenta ku den e prome luna di bo yu e lo jora hopi. Paso ta e uniko manera ku e por lagabo sa ku algu falte. I trata na rekonose kada un jora di dje. Paso ora bo sa esaki, bo por distingi por ehempel un jora di hamber for di un jora di un bruki sushi.
Ora e bebi ta entre 2 pa 4 siman e por hanja un par di peshi riba su kara. Esakinan ta simplemente hormonanan ku a pasa di bo matris bai den su kurpa ku ahinda despues ku e nanse ahinda ta den su kurpa. Nan lo desaparese despues di un par di siman. No mishi ku nan of trata na kitanan paso asina bo ta krea un marka.
Disfruta di tene bo bebi den su prome luna hopi serka dibo. “Huid op huid contact”.


text:
WILLEMSTAD – A konsekuensia di kehonan ku sensitividat politiko ku resientemente a keda entregá na Ministerio Públiko di Kòrsou, e último aki a instituí un komishon yamá “Toetsingscommissie politiek gevoelige aangiften” ku ta konsistí di miembronan di Parket di Prokuradó-General, Parkét di Ministerio Públiko Kòrsou i Landsrecherche.
E komishon a desaroyá kriterionan a base di entre otro hurisprudensia pa evaluá kehonan ku drenta. E komishon ta studia e kehonan i ta duna konseho na mando di Parkét di Ministerio Públiko tokante e nesesidat of deseo / kumbiniensia pa kontinuá ku persikushon.
Mando seguidamente, a base di e konseho, ta tuma un desishon kontinuashon di tratamentu di e keho, si ta sigui mas investigashon of persekushon. E desishon aki ta keda notifiká por eskrito ku su motivashon na e persona ku a duna keho. Den kaso Ministerio Públiko no ta persigui, ta pone esaki na konosementu di esun ku a duna keho, ku na su turno por start un asina yamá ‘klaagschriftprocedure’ (artikulo 15 di e kódigo di prosedementu penal) na Korte di Hustisia.


text:
E tarifa ta keda igual cu esun di aña 2021
ORANJESTAD –Manera conoci, e tarifa cu ta uza pa calcula e suma di inkomstenbelasting ta valido tambe pa calcula e suma di loonbelasting. E tarifa aki ta hopi importante tanto pa e personanan priva como e doñonan di trabou. Pa aña 2022 e tarifa di inkomstenbelasting y loonbelasting no a conoce niun cambio y pues ta keda igual cu esun di aña 2021. Esaki ta encera tambe cu e suma liber di impuesto ta keda Afl. 28.861.
E tabel di inkomstenbelasting/loonbelasting 2022
E tabel di tarifa di inkomstenbelasting/loonbelasting 2022 ta como lo siguiente:
Suma liber di impuesto (belastingvrije som): Afl. 28.861,-
Na un entrada di mas cu e suma menciona den kolom I, pero no mas cu e suma menciona den kolom II,
e suma di impuesto ta bira e suma menciona den kolom III hunto cu e suma calcula a base di e porcentahe menciona den kolom IV.
Ta calcula e porcentahe riba e parti di entrada cu ta surpasa e suma menciona den kolom I.
I
II
III
IV
- 2. 3. 4.
- 34.930 65.904 147.454
34.930
65.904 147.454 –
- 4.191,60 11.315,62 45.566,62
12,00% 23,00% 42,00% 52,00%
Departamento di Impuesto tin un Excel file cu contribuyentenan por uza pa calcula e suma di impuesto automaticamente. E file aki yama ‘Rekenhulp berekening IB/LB 2022’ y por baha esaki di e website www.impuesto.aw.
Gerencia di Departamento di Impuesto
20 di januari 2022


text:
AUALECTRA TA STRECH SU ORANAN PA SIRBI MAS KLIENTE NA E MOMENTU KU MAS TA KUMBINI NAN
AUALECTRA TA STRECH SU ORANAN PA SIRBI MAS KLIENTE NA E MOMENTU
KU MAS TA KUMBINI NAN
Willemstad – 11 di Aprel 2021 – Aqualectra ta traha duru i no ta spar ningun esfuerso pa mehorá su servisio na kliente. Aqualectra su Sentro di Servisio, aksesibel via 0800 0135 ta instrumental den Aqualectra su servisio na su klientenan. E ta e punto prinsipal pa Aqualectra atendé petishonnan pa servisio di kliente i tambe traha sita. Pa e motibu aki a amplia e ora ku Aqualectra su empleadonan den e Sentro di Servisio tei kla pa sirbi nos klientenan. Awor por yama Aqualectra su Sentro di Servisio na 0800 0135 di djaluna pa djabièrnè di 7or di mainta pa 7or di anochi pa tur petishon di servisio na Aqualectra. Por sigui yama 0800 0135 alkansabel 24/7 i grátis pa kualke ‘storing’ òf informashon ku ta deseá.
Ademas di e ampliashon di orario di servisio na telefon, bo por traha un sita ku Aqualectra awor tambe riba djasabra. Si bo ta deseá bo por bai aqualectra.com pa traha un sita fásil. Aki bo por hasta manda dokumentunan nesesario pa asina Aqualectra por sirbi bo mas rápido ora di bo sita. Di e forma aki Aqualectra ta sigui hasi esfuerso pa bo por regla bo asuntunan trankil den tur komodidat, i na e momentu ku mas ta kumbiní bo, asina sobra tempu pa bo mes i e kosnan ku mas bo gusta hasi den bida.
Aqualectra su Sentro di Servisio na telefòn awor di djaluna pa djabièrnè di 7 pa 7
Aqualectra, ku kambio den demanda di klientenan, tambe ta kambia su forma di sirbi klientenan pa esaki pas mas ku e kliente su patronchi di bida. Regla bo asuntunan na e ora ku mas ta kumbiní bo den e forma mas kómodo ta e norma. E pandemia a obligá nos tur kambia pa atendé ku otro den un ambiente mas seif. Klientenan di Aqualectra ya a kustumbrá ku ta yama 0800 0135 pa tur petishon pa servisio di Aqualectra òf pa traha un sita pa regla algu na Aqualectra. P’esei Aqualectra ta amplia e ora ku klientenan por alkansá su Sentro di Servisio na telefòn. Awor por yama for di 7 or di mainta, pero tambe fin dia promé ku 7 or di anochi. Anto si bo ke bishitá nos Sentro di Kliente na Otrabanda, i den siman bo no logra, awor bo por traha un sita pa bai na Aqualectra su Sentro di Kliente riba djasabra tambe.
Aqualectra.com i Mikuenta
Banda di e Sentro di Servisio, awor mas disponibel pa klientenan di Aqualectra, semper ta keda opshon pa hasi uso di posibilidatnan ofresé riba aqualectra.com. Aki bo mes por skohe fecha i ora pa bo traha bo sita ku Aqualectra. Riba e wepsait mes bo por entregá na mes momentu e dokumentunan nesesario pa asina fasilitá bo sita. For di aqualectra.com mes bo por subi MiKuenta pa tur informashon tokante di bo resibu i uso di koriente i awa. Suskribí na MiKuenta i risibí bo resibunan den bo e-mail tur luna mientras bo por disponé di komparashonnan interesante pa yuda bo manehá bo uso di awa i koriente.
Kompensashon “Danki na Bo”
Klientenan ku ainda no a apliká pa nan kompensashon “Danki na Bo” por bai ainda riba aqualectra.com i apliká. Por yama tambe 0800 0135 i apliká pa bo kompensashon. Klientenan ku tin Pagatinu so mester keda pendiente pa momentu ku nos Sentronan Temporal habri bèk, ya asina nan tambe por apliká pa nan kompensashon.
Den e próksimo tempu por spera Aqualectra introdusí mas medio pa fasilitá e servisio na kliente. Di e forma aki Aqualectra banda di garantisá awa di kalidat i koriente na un forma duradero ta adaptá su servisio tambe pa sirbi e nesesidat di e kliente.


text:
ORANJESTAD,Aruba
Camara di Comercio y Industria (KvK) ta organisa diasabra 18 di januari 2020 un biaha mas e evento Business Plaza – Step Forward! E evento aki ta cuminsa 9or di mainta te cu 2or di atardi y ta tuma luga na oficina di KvK. E meta di Business Plaza – Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta ta relata na expansion di un empresa, strategia social pa bo negoshi, experiencia di un empresario y haya sa di e ultimo desaroyo di KvK cu ta importante pa e comerciante. Lo bay tin presente conseheronan di KvK y tambe representante di departamento di asunto economico pa duna consulta y brinda informacion encuanto e permisonan rekeri.
E agenda pa e dia lo ta como siguiente:
9:00 AM – 9.10 AM : Discurso di Vice-Presidente di Directiva di KvK sr. Omar Tromp
9:10 AM – 9:40 AM : Presentacion di SVb encuanto MiSVb 2.0
9:40 AM – 10:00 AM : Sra. Charisse Hoen-Daly di Universidad di Aruba lo duna informacion riba Programanan Educacional pa Empresarionan
10:00 AM – 10:30 AM : “Expansion story of an entrepreneur” door di sra. Alexlindy (Lindy) Croes di Lindy Boutique
10:30 AM – 11:00 AM : “Want to export?” presenta door di sra. Sharon Meijer di Exprodesk
Lo tin un pauze di 11:00 AM te cu 11:30 AM cu oportunidad di networking acompaña cu snacks y bebida.
11:30 AM – 12:00 PM : Presentacion di sr. Anko Koopmans di DTI: “Permits for businesses & work conditions regulations (ARBO-WET)”
12:00 PM – 12:30 PM : Presentacion di Departamento di Aduana: “Import and Export Procedures”
12:30 PM – 2:00 PM : Presentacion di sra. Luenne Pieters y sra. Angeline Giel di Departamento di Impuesto encuanto “Tax forms”
Tur e presentacionan lo tuma luga den e Auditorio di KvK.
Tambe tin e oportunidad pa haya diferente informacion via un consulta personal:
10:00 AM – 1:30 PM : Consulta priva pa negoshi cu conseheronan di KvK
10:00 AM – 1:00 PM : Consulta cu representante di Qredits pa informacion encuanto financiamento
11:00 AM – 1:00 PM : Consulta pa permiso di negoshi cu conseheronan di DEZHI
11:00 AM – 1:00 PM : Consulta encuanto exportacion cu conseheronan di Exprodesk
11:00 AM – 1:00 PM : Consulta encuanto programa educacional pa empresario di Universidad di Aruba
No perde e oportunidad aki cu ta ofrece hopi informacion importante pa tur empresario cu tin su negoshi y tin intencion serio den sigui crece. E evento ta brinda oportunidad na e empresario pa reenforsa su lasonan comercial sin importa den ki sector. Durante e evento lo tin snacks y bebida gratis pa refresca.
Business Plaza – Step Forward! ta completamente gratis pero ta importante si pa registra di adelanta pa sigura bo luga durante e presentacionnan. Por haci esaki via e link https://arubachamber.com/pages/event/business-plaza-step-forward/ y asina reserva bo asiento. Pa cualkier pregunta y/of mas informacion, por tuma contacto cu KvK via e-mail na businessinfo@arubachamber.com of via telefoon 582-1566 ext. 27/35/42/30.
Camara di Comercio y Industria (KvK)


text:
Bonaireans have chosen the political parties who will represent them in the Island Council but exactly who will lead the people via the Executive Council has yet to be decided.
The Island Councils are the elected people's representatives of each of the public bodies of Bonaire, St Eustatius and Saba - and previously of each of the island territories of the Netherlands Antilles. The Island Council supervises the island's Executive Council, which is composed of a Lieutenant Governor, Island Secretary and several members appointed by the Council. The Island Council may be compared to a town council. Like the town council, the Island Council is elected for a period of four years.
The number of members of the Island Council differs per island: Bonaire: 9 seats; St Eustatius: 5 seats; Saba: 5 seats
In last Wednesday’s Island Council elections in Bonaire Elvis Tjin Asjoe’ s “Movementu di Pueblo Boneriano” (MPB) beat Clark Abraham’s “Partido Demokratiko Boneriano” (PDB) by just 33 votes and the former top vote getter James Kroon/s “Union Partriotiko Boneriano” (UPB) by 462 in Wednesday’s Island Council election, but each party ended up with three of the nine seats.
None of the four other parties PHU led by Heinrich Prinsen/Michel Bijkerk (645), Lista 7 of Eric Soleana (406), Tim Magno (364) and AKB Christians (215) received enough votes for a seat, even though they needed only 75 per cent of the number required to earn a seat outright to vie for a possible residual seat.
The MPB’s “Aruba Style” campaign was the most visible campaign while the UPB and PDB got going later. Before the elections MPB leader Elvis Tjin Asjoe promised he would not work with his UPB former party. A coalition between traditional rivals PDB and UPB would be historic if it happens.
The turnout (78%) was close to the 80% considered respectable compared to the 74% in 2011. However, in Saba The voter’s turnout percentage was a staggering 91.3 per cent With the WIPM party the biggest winner..
St. Eustatius voters opted for a coalition government in Wednesday’s Island Council elections, as none of the six parties in the polls emerged with the needed three or more seats in the Island Council. Statia had a 65.5% voter turnout.
Since October 2010, when the islands of Bonaire, St Eustatius and Saba became part of the Dutch Electoral Act applied to all elections on these islands, as well as in the European Netherlands. While the results from those Provincial Elections for the Senate and Water Boards will not be available until March 23 it appears that The Dutch center-right government will lose a third of its seats in the Senate (upper house of parliament).
_____________________________________________________
Analysis by James Finies, Nos Ke Boneiru Bek
Resultado elekshon abase di enganjo i manipulashon no ta refleho demokratiko di posishon Boneiru riba struktura estatal.
E resultado di elekshon kaminda ku tres partido, UPB , MPB i Demokrat a reparti e asientonan igual den nan tres a wordu interpreta dor di analistanan ku e e mayoría di pueblo Boneriano ta di akuerdo ku e posishon aktual estatal den Hulanda. Nos semper a boga pa referéndum tuma lugar prome ku elekshon pa e simpel motibu ku Hulanda lo juda dividi, guía, kumpra i hinka e pueblo Boneriano den e trampa aki ku judansa di kolaboradornan di Boneiru. Motibunan simpel pa komprende ta pasobra e pueblo Boneriano ta bini di un kultura i tradishon folkloristiko emoshonal di vota basa riba patronahe politiko, pues favor, trabao, tereno, favor, famia, amistad, kumpramentu di voto, enganjo i manipulashon di informashon i asta leynan. I awor den e elekshon aki ta binia aserka involvimentu di e pueblo Hulandes ku su votadonan imigrando di Hulanda Oropeo repopulando nos isla Boneiru, Hulanda Karibense a influensia nos proseso demokratiko. Tambe mester tene kuenta ku e administrashon i registrashon ta den nan mes man nos i ku eksperensianan di e tantisismo kasonan direkshon di sabotahe elektoral i dimes direkshon i na favor di Hulanda i su partidonan ku e ta sostene. E partidonan UPB i MPB ku tabatin e posishon di keda den Hulanda, sigui den e direkshon aki den Hulanda subordina i sin derecho demokratiko, kontra nos derecho, i ambos ku a opone na referendum na ultimo ora un siman prome ku elekshon publikamente a deklara ku nan tambe ta pro organisa un referendum pa e pueblo porfin por duna su opinión riba e struktura ku a dune asina tantu sufrimentu i hasie infelis. Pues e votadornan ku según enkuestanan ku a wordu tene prome ku elekshon ku mas ku 60% ta kontra e struktura aki i tambe eksperiensa di kampanjadornan di e partidonan aki a eksperensia ku e pueblo en general su prioridat tabata referéndum i asta no tabata tuma sen pa kumpra nan dignidat, nan isla i nan voto pasobra ta referéndum nan ke. Dor di e deklarashonnan manipulativo i enganjoso di e lidernan politikonan di e partidonan ku semper tabata kontra referéndum, e votadornan a bolbe kere i konfia nan i no mester a kambia di partido i tradishon i vota kontra nan pa hanja referéndum pasobra nan mes partido a priminti nan ku lo organisa referéndum pa nan. Pues e konklushon ku 60% di e pueblo Boneriano a vota pa keda den Hulanda, e estado ilegal aki, ta basa riba enganjo i manipulashon di organisa un referéndum pa nan i tambe manipulashon di líder di MPB ku autonomía flexibel integra den Hulanda. Tristu ku nos lidernan ta ninga di komprende ku referéndum o e derecho di e pueblo den su totalidat pa skohe su mes struktura i destino ta su desishon so i no di ningún líder o partido ni esun ka gana elekshon ku su poder i durashon ta di kuater(4) anja, pero eskoho i desishon estatal ta solamente di e pueblo so i den su totalidat. Finalisando uniko manera ku por legalisa e struktura aki i trese pas i unión bek na Boneiru ta pa duna pueblo bek su derecho di por ekspresa su mes den referéndum i no den ningún elekshon di konseho insular.


text:
Diabierna ultimo Departamento di Asunto Economico su unidad cu ta specialisa den exportacio, esta Exprodesk, a celebra su di 5 aña di existencia. Exprodesk ta brinda comerciantenan local cu ta – of tin ambicion pa – exporta cu asistencia, educacion, workshops y sosten en general ora ta encera haci negoshi cu paisnan den exterior.
Minister Geoffrey Wever tabata presente pa inicio di e evento celebratorio di Exprodesk su di 5 aniversario: Reaching New Frontiers.
Tabata tin presentacion di oradornan manera Mrs. Lay Hing de Kort-Yee y Mr. Frits Israel cu a elabora “Entering New Markets”. Tabata tin mesanan di informacion representado diferente region, entre otro: Estados Unidos, Republica Dominicana, Europa, Asia y Caribe. Aki tabata tin oportunidad pa haya informacion fiscal, legal y tambe general pa entrada comercial den e mercado.
Minister Wever ta gradici e unidad di Exprodesk y DEACI completo pa e trabounan na servicio di nos comerciantenan local, especialmente esnan cu tin ambicion pa exporta. Pabien na Exprodesk cu nan 5 aniversario!


text:
KRALENDIJK – Boneiru a sorprendé su partnernan turístiko na Hulanda ku un evento di Taste of Bonaire, Edishon Cocktail, den Mondi Caribbean Cuisine Restaurant na Amsterdam, organisá pa Miles Mercera, CEO di Tourism Corporation Bonaire (TCB). E lokalidat karibense íntimo akí a brinda oportunidat pa nos partnernan pasa un anochi agradabel i edukativo.
E anochi a kuminsá ku un tayer di cocktail ku animashon di e talento boneriano Eddy Trenidad, konosí tambe komo Sir Eddy, doño di Tiki & Co Bar na Boneiru. Nos partnernan a keda animá pa durante e tayer krea nan propio cocktail, inspirá pa sabornan boneriano. Despues di a sakudí i hari un par di biaha i un presentashon di Boneiru na enkargo di Miles Mercera, nos wéspetnan i partnernan VIP di medionan di komunikashon na Hulanda konhuntamente a gosa di un sena karibense, prepará pa e chèfkòk karibense Justin Niessen, doño di Mondi Caribbean Cuisine Restaurant. TCB a hasi uso di e oportunidat pa gradisí su partnernan pa e sosten durante aña 2021 i pa ofresé un brindis pa un koperashon mas fuerte ainda pa aña 2022.
TCb ta spera di por sigui organisá evento den futuro pa partnernan riba diferente merkado importante pa por kompartí su vishon, plannan i akshonnan. Ademas pa Boneiru esaki tabata un tremendo oportunidat pa na Hulanda kompartí e ambiente hospitalario ku un tiki solo i vibrashon di nos isla.


text:
Prome minister sra. Evelyn Wever – Croes a duna conferencia di prensa caminda el a comparti algun punto, un di nan ta e punto di e 12.6% cu e sector publico ta entrega. E ta bisa cu Hulanda a pidi e contribuicion aki pa asina nan por keda manda e ayudo financiero.
“Nos ta sigui depende di Hulanda, nos tin cu sacrifica y keda cumpli. Mi ta pidi pa tur trahado den sector publico sigui aporta boluntariamente”, e mandatario a expresa.
E otro tema cu prome cu el a comparti ta e asunto di landspakket. Dia 13 di november nan a bay acuerdo cu Hulanda pa yega na remarke pa e financiamento pa cuada cuartal cubri gasto te ora cu yega e punto cu no mester e placa mas.
Awe 1 di februari lo tin e plan di ehecucion di diferente punto den e landspakket. Nan tin varios area pa fortifica manera estado di derecho, husticia, frontera, mehora e maneho financiero. Mehora e sistema di impuesto y leynan. Den e cuido pa traha hunto a base di cooperacion y mehora calidad di trabou.
Tambe ta conta den area di enseñanza pa mehora esaki y percura pa tin aansluiting den enseñanza y laboral despues. Pa mehora e situacion den sector di trabou publico y semi publico.
“Awe nos ta firma e uitvoering agenda cu a wordo prepara pa cada diferente departamento den gobierno di tarea di tijdelijk werk orgaan di Aruba y Hulanda pa palabra e velocidad di planificacion pa cumpli cu tur exigencia. Cada minister lo duna mas detaye riba nan area”, el a bisa.
Tambe e mandatario a bisa cu pais Aruba ta pasando na un di tres ola. Pa e motibo aki a dicidi di sigui cu prolongacion di medida awo cu tin mas conocemento riba e variante Ingles. Nan ta conseha pa e parti grandi di riesgo den comunidad tuma e vacuna.
Esey ta e grupo vulnerabel di riesgo pa no dal asina duro y end up na hospital. Segun e mandatario ta bisa cu conseho di dokter ta pa tin mas proteccion ora cu e haya virus, sinembargo no ta obliga pa ningun ciudadano pero ta haci apelacion pa sigui cuida nos mes.


text:
WILLEMSTAD- 16 di desèmber 2015 – Entrante 16 di desèmber Aruba Airlines a kuminsá ku buelo 3 biaha pa siman riba djarason, djabièrnè i djasabra entre Aruba i Kòrsou. Riba e mesun dia Aruba Airlines a inougurá tambe su buelo pa Santo Domingo. Na yegada di e promé buelo a hiba palabra Direktor Ehekutivo di Aruba Airlines, sr. Onno de Swart, Chief Commercial Officer di Curaçao Airport Partners (CAP), sra. Peggy Croes, Direktor Interino di Ofisina di Turismo di Kòrsou (CTB), sr. Hugo Clarinda i Direktor di Merkadeo i Produkto di CHATA, sr. Miles Mercera.
Riba e buelo inougural e Direktor Ehekutivo di Aruba Airlines, sr. Onno de Swart a keda kompaña pa invitadonan di e kompania di aviashon, Aruba Tourism Authority, Departamentu di Aviashon Sivil di Aruba i un delegashon di representantenan di Kòrsou.
E buelo lo ser efektuá riba djarason, djabièrnè i djasabra.
Aruba Airlines lo usa un Airbus 320 ku un kapasidat di 150 stul, di kua 12 ta business class i 138 economy class. CTB, CAP i CHATA ta deseá Aruba Airlines tur kos bon!


text:
International
Shakira lo por keda husga na Spaña pa supuesto froude fiskal
BARCELONA – Un wes Spaño a aseptá petishon di fiskalia general pa husga e kantante Colombiana Shakira pa kargo di froude fiskal.
For di aña 2018 fiskalia general ofisialmente a akusá Shakira di a usa profeshonalnan pa traha strukturanan
pa desviá mas ku mitar di su entrada generá.
Ta trata di un total di 14.5 mion euro ku Shakira mester
a paga na belasting entre 2012 pa 2014.
E problema no solamente a bira ku fiskalia general ta eksigiendo 14.5 mion euro sin a pidi 8 aña di kastigu di prizon pa Shakira.
E problema ta unu serio ya ku Shakira tin 45 aña di edat i ta pasando den momentunan hopi difísil emoshonalmente.
Pa kolmo su eks pareha Gerard Piqué ta eksigiendo pa e haña kustodia di su dos yunan ku tin 9 i 7 aña di edat.
Shakira su nòmber real ta Shakira Isabel Mebarak Ripoll ta buskando pa bai radika na Miami pero komo ku e kier atendé ku e problema fiskal ta na Barcelona ainda.
International
Eks presidente chino Jiang Zemin (96) a fayesé
SHANGHÁI – Jiang Zemin (96) eks presidente di China ku a okupá e puesto entre 1993 pa 2003 a fayesé.
Tin informashon ku Jiang Zemin kende tabata lider di PCCh ( Partido Comunista di China) den dékadanan 80 a fayesé na su residensia na Shanghai.
Lokual ku por a komprondé ta ku Jaing Zemin te ku aña pasa tabata den bon estado di salu pero na komienso di e aña dòkternan a bin konstatá ku e tabatin Leukemia.
Jiang Zemin a nase na 1926 na Yangzhou i a keda nombra sekretario general di e partido PCCh na 1989.
E último aparishon públiko di Jiang Zemin tabata dia 1 di òktober di aña 2019 ku ta Dia Nashonal i selebrashon aniversario di proklamashon di Repúblika Nashonal di China.
International
Ministerio di Agrikultura: Na Ecuador a deklará emergensia sanitario pa brote di influenza aviar
QUITO – Ministerio di Agrikultura i Ganadería a deklará ayera ku tin un emergensia sanitario pa 90 dia despues debí ku a detektá un brote di influenza aviar den vários finka ku ta kria galiña di e pais.
Ta p’esei e Ministerio di Agrikultura i Ganadería durante siguiente 90 dianan no por mobilisá ningun produkto di orígen aviar manera webu, puitu, galiña i patu pa ningun otro finka pa evitá un brote.
E promé kaso di influenza aviar altamente kontagioso a keda detektá tres dia pasa na un finka na e provinsia ku yama Cotopaxi.
Tur e kriadero di galiñanan ku tin na Ecuador huntu tin 263 mion galiña i lokual a keda detektá ta solamente 180.000 galiña ku ta afektá ku e influenza aviar.
Ta p’esei Ministerio di Agrikultura i Ganadería lo tin ku bai sakrifiká e bestianan aki pa evitá un brote di influenza aviar na e finka nan na Ecuador.
E sektor aki na Ecuador ta generá anualmente $1.800 mion i a bin ta krea 300.000 kupo di trabou.
Segun e Ministerio di Agrikultura i Ganadería na Ecuador
entre yanüari pa novèmber e finka nan ku tin kriadero di galiña a produsí 495.000 tonelada di karni di galiña i 3.812 mion webu.
International
Segun presidente Maduro: Venezuela tin serka di $ 30.000 mion blòkia den eksterior
CARACAS – Nicolás Maduro presidente di Venezuela a sigurá ayera ku su pais tin entre $24.000 pa $ 30.000 mion blòkia den eksterior i ku esaki ta produkto di e sanshonnan ekonómiko Internashonal.
Durante Nicolas Maduro su rueda di prensa den Palacio de Miraflores a bisa ku ta trata aki di fondonan di estado venesolano ku ta kongelá, blòkia i sekuestrá.
E mandatario a bisa ku gobiernu tin un plan pa repatriá tur e plaka ku a keda inhustamente kongelá i blòkia pa Merka i paisnan den Union Europeo.
Ya kaba tin informashon ku Banco Central de Venezuela tin na su disponibilidat $3.000 mion ku lo keda repartí na asuntunan sosial pa e pueblo venesolano.
Tin hopi proyekto sosial ku tabata stanka i ku lo bai keda finansiá ku e fondonan aki segun presidente Maduro.
E fondonan aki tabata keda atministrá pa e organisashon di Nashonnan Uni.
Daily Nobo
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
KASO DI ÁMTENAR KU A HÒRTA PLAKA NA SOAW DEN KORTE.
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Trinta indokumentado venezolano kier a drenta Kòrsou ilegalmente
-
Lokal5 days ago
Wes a kondená asesino di beibi den barika di su mama
-
Lokal2 days ago
Empleada haltu di casino ‘online’ a pèrdè demanda pa haña bónus


text: Dialuna madruga a drenta informe di un accidente dilanti La Fama y e chauffeur a pega soño na stuur, un otro auto a pasa y keda pit’e te lant’e for si soño y pone bira un peliger pa trafico. Ela pega sonjo subi e acera dilanti la fama dal e palo di lus (pero suave) y a pega na soño. Un otro auto a pasa para pita te lante fey sonjo ela sigui core bay den un forma malisimo bay pariba. Na e rotonde ex-marathon bay zuid. Ela pasa riba e 2 drempelnan sin brake. Dilanti talk of the town ela bay links y memey caminda na varios ocasion y hasta a hera dal den truck bandi excas di gobernador. Ela drenta parkinglot di cinemas banda robez sali bek dilanti auto na parlamento. Yegando Citgo blvd. polis a yega pone zwaailicht y sirena y ela para dilanti e shop. Nan a pone supla y a supla casi 5 biaha e limite, 923 ugl. Mesora polis a detene y a hib’e na warda di polis.


text:
Iris Mittenaere di Fransia ta gana Miss Universe.
Iris Mittenaere a keda skohé komo Miss Universe 2016. E kandidata di Fransia a keda eligí entre 86 beyesa ku a partisipá na e sertamen. Chanelle de Lau di Kòrsou, ku tabata entre e faboritonan den e dianan anterior, no a logra alkansá e rondanan final. Sinembargo el a hasi un bon papel den promoshon di Kòrsou i tabata hasta entre e sinku faboritonan den enkuenstanan riba retnan sosial, kaminda públiko por vota riba e damitanan. Pia Wurtzbach di Filipinas (Miss Universe 2015) a koroná e Mis Universo nobo, durante e seremonia ku a tuma lugá na Manila. Na desèmber aña pasá Iris Mittenaere, un hoben di 24 aña prosedente di Lille, a gana e sertamen di beyesa na Fransia i komo tal representashon di su pais durante e kompetensia máksimo. E premiashon final a keda repartí den entre Raquel Pélissier di Haiti ku a sali promé finalista i Andrea Tovar di Colombia ku a sali segundo finalista.
E ganadó lo karga e korona durante ún aña largu i na 2018 e lo koroná su siguidora den e próksimo sertamen ku probablemente lo tuma lugá na Fransia.


text:
Entidat Públiko Saba i VWS a hiba kombersashon tokante mehorashon di traslado médiko
Entidat Públiko Saba (OLS) i un delegashon di ministerio di Salubridat, Bienestar i Deporte(VWS) riba 17 di novèmber a deliberá tokante traslado médiko. Durante e kombersashon OLS a kompartí su preokupashonnan ku Sekretario General suplente Abigail Norville di VWS. VWS ta tuma e preokupashonnan akí na serio.
Na mei di e aña akí a hasi e promé palabrashonnan nobo. E palabrashon di mas importante ta e proyekto piloto tokante traslado direkto pa Medical Center (SMMC). Esei ta nifiká ku ZJCN no mester di duna pèrmit mas di antemano pa un traslado. E espektativa ta ku esaki lo aselerá e proseso i ku e proseso lo kana ménos burokrátiko. E proyekto piloto a start riba djaluna 21 di novèmber.
OLS ta preokupá ku e proseso relashoná ku traslado médiko i ku ta tuma muchu tempu pa haña un afsprak ku un spesialista. Si e asegurado ta di opinion ku algu no ta bon reglá òf ta dura muchu largu, e ora ei e por entregá un keho via e prosedura di keho normal di ZJCN. Tambe OLS ta pidi atenshon tambe pa transporte di pashènt ku avion den kaso di traslado médiko. Por ehèmpel ta haña e avion muchu chikitu i pa e motibu ei no ta ta sinti nan mes tur ora seif.
E kombersashon a kana di manera konstruktivo, durante kua VWS a duna di konosé ku lo bai investigá e posibilidat pa hasi mas uso di Winair pa transporte di pashènt. Sekretario di estado Van Ooijen tin intenshon di bishitá Saba den desèmber, durante kua e lo diskutí adelanto di e mehorashonnan.


text:
Si un persona kier purba di abusa sexualmente di un persona ta importante pa bisa no. Corda core y busca ayudo ora hende purba abusa. Conta otro adulto of un persona di locual a pasa mas lihe cu ta posibel. E ta bisa cu mester compronde tambe cu no ta falta di dje si el a wordo abusa ‘no ta su culpa, e ta di abusador’.
Den caso di adulto busca ayudo si un den e pareha tin problema pa satisaface otro sexualmente. Acercamiento cu malintencion of intenta pa abusa. Por busa esaki serca un psicologo of algun persona cu por duna conseho. Sinembargo ta importante pa duna apoyo emocional. Bisa e mucha cu el a haci bon pa conta y cu e no tin culpa. Sigura e mucha cu e ta sigur awo y cu nada lo pasa door di raporta e incidente.
Busca informacion averigua mas hopi posibel di locual a pasa prome durante y despues di incidente. Yama asistencia medico pa tratamento di cualkier daño fisico. Pidi dokter pa manda e persona cerca un profesiona cu experieincia riba tereno sexual. Of yama e departamento nan cocnerni cu caso asina.
E ta bisa cu na cada momento mayornan mester sa unda nan yiu ta, cu ken y kico e ta haciendo ‘e ta importante’. Puntra yiunan kico e ta haci ora e ta su so cu su babysitter amigonan of cu cualkier otro persona. Stimula yiunan pa papia cu bo tocante cualkier problema of pregunta cu tin, confia riba sentimento di e mucha ora e no keir haci algo, duna sunchi, brasa sinta riba schochi.
Como miembro di comunidad por apoya esfuersonan di instancinanan social y policial pa anda cu e problema. Stimula tratamento pa e mucha of e abusado. Apoya e derechonan di mucha pa duna informacion exacto tocante abuso sexual.
Tur hende por yuda protehe un mucha contra abuso sexual. Mester por averigua e motibo, grado y efectonan di abuso sexual. Siña e mucha tocante abuso sexual y con pa tuma precaucion. Sea alerto pa senalnan di abuso sexual cerca muchanan cu bo conoce. Duna apoyo emocional na un mucha cu a ser abusa sexualmente y apoyo na programamna cu ta andando pa preveni abuso sexual.
Tambe a informa cu ta importante pa laga muchanan sa cu nan por tin confiansa y por papia abiertamente cu nan mayornan. Cu nan no mester tene nada scondi, pa nan laga sa inmediatamente ora un hende haci nan algo cu ta laga nan sinti incomodo, confuse algo cu nan no gusta.
Finalmente el a agrega cu ta ‘demasiado importante’ pa scucha yiunan poniendo bon atencion na locual nan ta purba di splica of bisa. “Den mayoria di casa e mucha no lo papia di un problema directamente, pero como mayor por ripara of yiunan mes por duna un señal verbal cu algo no ta bon.”